B/2 Ágensi levéltár: Recursus Dömjeniani civiles
I. kötet 1753-1754,  862 p, II. kötet 1759-1760, 794 p

A mutatót Csáji Pál készítette 1953-ban, gépelte Cserháti Lászlóné.
Rögzítette Nagy Miklósné 1999-ben a Nemzeti Kulturális Örökség Minisztériuma támogatásával.
4.3.1/194/1999. szerződés.

2 db táblázatban: I. és II. kötet
Lap-szám	Tartalom	Dátum	Megjegyzés	
1-2	(a kötet címe:) Közönséges kérvények jegyzéke 1753-tól kezdve, melyeket Dömjén Gergely szedett rendbe.		latin ny. 	
3	Dömjén Gergely kérvénye az uralkodóhoz. Kéri, hogy az ő és Erzsébet testvére peres ügyei vitelére kiállított megbízólevelet tekintse érvényesnek és az udvari kancellária által küldesse el, hogy Adonyi György esküdt ügyvéd ügyeikben eljárhasson.	dátum nélkül	latin ny.	
4	Riesch Farkas kereskedelmi tanácsos kérvénye az uralkodóhoz. Megbízólevelet adott Gábriel Lajos és Stermenszky Gáspár számára, hogy peres ügyiben úgy a világi, mint az egyházi bíróságokon eljárjon. Kéri az uralkodó jóváhagyását.	dátum nélkül	latin ny.	
5-6	A komáromi zubbonyszabó céh beadványa az uralkodóhoz. Kérik, hogy hagyja érvényben régi céhszabályaikat és mentse fel őket a vármegye által kiadott új céhszabályok végrehajtása alól, valamint parancsolja meg a városi előljáróságnak, hogy azokat, akik magukat bekebeleztetni kívánják a céhbe, a vallás ürügye alatt ne tiltsa el.	dátum nélkül	latin ny.	
6-8	Gyulai Mező András beadványa az uralkodóhoz. A mellékelt iratok alapján arra kéri az uralkodót, hogy Pándy Erzsébet és testvére javai fölött rendelkezési jogot adjon neki és testvérének, továbbá utódainak.	dátum nélkül	latin ny.	
8-11	Ragályi Zsigmond beadványa az uralkodóhoz. Majoros Mátyás nevű jobbágyát Svábi László és felesége megverette. Emiatt pert indított ellenük Szabolcs vármegye alispánja előtt, kinek sérelmes ítélete miatt az uralkodóhoz fordul, hogy törölje az alispán ítéletét és folytatólagos eljárásra utasítsa.	dátum nélkül	latin ny.	
11-15	Szathmáry Király Anna beadványa az uralkodóhoz. Nádudvari (Szabolcs vármegye) földjeinek bevetése miatt pert indított Lassú János, Haller Sámuel nádudvari tiszttartója ellen Bay László Szabolcs vármegyei alispán előtt. Bay alispán az iratokat nem helyezte el a megye irattárában, sem nem adta át az új alispánnak, aki emiatt számára sérelmes ítéletet hozott. Kéri az uralkodót, hogy töröltesse az alispán ítéletét és folytatólagos eljárásra utasítsa.	1753. márc.	latin ny.	
15-16	Naláczi Sára, özv. báró Barcsay Gergelyné beadványa az uralkodóhoz. az uralkodóhoz beadott kérelmére kiadott vallatási rendeletben nem szerepeltek az erdélyi kormányzóság irnokainak a nevei, ezért a lefolytatandó vizsgálatban azoknak dolgai nem szerepelnek. Új rendelet kiadását kéri.	dátum nélkül	latin ny.	
16	Wesselényi István beadványa az erdélyi udvari kancelláriához. Kékes község birtoklására vonatkozó adománylevél újabb kiállítását kéri.	dátum nélkül	latin ny.	
17	Szentkereszti András megkapja az uralkodótól a kölcsönadott 19.788 arany ellenértékeként a zágoni kamarai birtokot.	1718. ápr.3.	német-latin ny., másolat	
17-18	Az erdélyi katonai főparancsnok igazolja a Szentkeresztiek hűségét és szolgálatait.	1740. máj.13.	német ny.	
19-20	III. Károly király levele Erdély rendeihez a leányági örökösödés elfogadása ügyében.	1722. márc.18.	latin ny., másolat	
20-21	Szentkereszti András báró levele az uralkodóhoz. Lekötelezi magát, hogy a leányági örökösödés Erdélyben leendő elfogadása ügyében minden tekintetben az uralkodó céljai szerint fog eljárni.	1722. márc.30.	latin ny., másolat	
21-44	Teleki Ádám és Deschan hitelezője közötti peres ügy iratai.	1753. 	latin ny.	
45-46	Mária Terézia rendelete, mellyel Korda György báró és Teleki Zsuzsanna grófnő negyedizigleni vérrokonik számára felmentést ad és érvényesnek ismeri el házasságkötésüket. 	1752. okt.9.	latin ny.	
46-47	Korda György bárónak az erdélyi királyi ítélőtábla szemfeletti bírájának beadványa az uralkodóhoz, hogy az elhalálozás folytán megüresendő helyre őt nevezze majd ki tényleges bíróvá.	dátum nélkül	latin ny.	
47-48	Bethlen Dávid gróf beadványa az uralkodóhoz, hogy  Bethlen Ferenc helyére őt nevezze ki az erdélyi kir. ítélőtábla bírájává.	dátum nélkül	latin ny.	
48-49	Székely László gróf beadványa az erdélyi kancelláriához. A birtokát képező Kályán (Kolozs vármegye) községben a közutat az árvíz folytonosan megrongálja. Ezeket megcsináltatta s a vámszedő helyet a községtől távolabb építette fel. Kéri a vámszedési privilégium megadását.	dátum nélkül	latin ny.	
49-50	Szunyogh Imre kötelezvénye, hogy a Kajtor Györgytől vásárolt bor és szalonna árát Pünkösdig visszafizeti. A kötelezvény másolatát 1753. márc.15-én kiadta Visky Pál, a tiszántúli tábla kiadója.	1747. márc.24.	magyar ny.  latin ny.	
50-51	Szunyogh Imre kötelezvénye, hogy a Kajtor Ferenccel szemben fennálló adósságát a következő húsvétig kifizeti, ellenkező esetben Kajtor Ferenc végrehajtást foganatosíthat ellene.	1750. jan.5.	magyar ny.	
52	Szilvay József, Szabolcs vm.-i szolgabíró nyilatkozata. Kajtor Ferenc megkeresésére végrehajtást szándékozott foganatosítani Szunyogh Ferenc, ill. felesége javain. A feleség kijelentette, hogy férjének semmije nincs, ő maga pedig ellenemond a végrehajtásnak.	1752. okt.14.	latin ny.	
53-54	II. Rákóczi György fejedelem zálogba adja Kemény Boldizsárnak és feleségének, Bornemissza Zsuzsannának Nyarló-Kolves ? (Doboka vm.) falut.	1656. dec.23.	latin ny.	
54-56	I. Rákóczi György fejedelem zálogba adja Bornemissza Pálnak Kolves helységet (Doboka vm.).	1638. szept.	latin ny.	
56-58	Angyalossi Forró Elek beadványa az uralkodóhoz, hogy az erőszakosan elfoglalt javai birtokába juttassa vissza.	dátum nélkül	latin ny.	
58-60	Török András beadványa az uralkodóhoz, hogy a Pataki István halálával megüresedett Kolozsmonostori káptalan levéltárosi tisztségére őt nevezze ki.	dátum nélkül	latin ny.	
60-61	Bölömi Sándor, Közép-Szolnok vm. alispánjának beadványa az uralkodóhoz, melyben alispánná választásának megerősítését kéri.	dátum nélkül	latin ny.	
61-62	Korda György báró beadványa az uralkodóhoz. Kihallgatást kér, hogy tanácsossá történt kinevezéséért köszönetet mondhasson és esküjét letehesse.	dátum nélkül	latin ny.	
62-63	Valkai Klára – Szilágyi Lászlóné és Valkai Zsuzsanna – Büdöskúthi Istvánné beadványa az uralkodóhoz, hogy a Valkai család fi-ágának kihaltával a leányág számára adjon adománylevelet, hogy örökölhesse a családi vagyont.	dátum nélkül	latin ny.	
64-73	Beniczky Tamás és István kölcsönügyletére vonatkozó kötelezvények, egyezség-iratok és nyugták.	1750-0753. 	latin-magyar	
73-82	A debreceni helv. hitv. kollégium rektorának és professzorainak beadványa az uralkodóhoz, hogy alábbi kiváltság és adományleveleik alapján utaltassa ki a kincstártól járandó fizetésüket.	dátum nélkül	latin ny.	
73-82/a	Apafi Mihály erdélyi fejedelem adománylevele. 	1683. márc.12.	latin ny., másolat	
73-82/b	Bánffi György erdélyi kormányzó rendelkezése a debreceni kollégiumot ellető sójárandóság kifizetésére.	1694. júl.23.	latin ny.	
73-82/c	Gábor István utasítása a vízaknai kamarához, hogy a debreceni kollégium javára 3000 drb. kősót fizessen ki.	1699. okt.7.	latin ny.	
73-82/d	Apafi Mihály erdélyi fejedelem adománylevele. 	1676. júl.11.	latin ny.	
73-82/e	I. Lipót királynak Szilágyi Tönkő Márton debreceni professzor számára kiadott nemességlevele.	1698. máj.21.	latin ny.	
73-82/f	A debreceni helv. hitv. kollégium rektorának és professzorainak megbízólevele (kikhez?), hogy az ágenssel a magyar kancellárián és az uralkodó előtti kihallgatáson nyújtsák be kérelmüket és járjanak el, hogy kedvező elintézést nyerjen.	1753. máj.15.  	latin ny.	
83	Kérdőpontok a Tarczaly nevű erdélyi ágens által Bécsben kihelyezett tőkepénzre, kamataira és kötelezvényeire vonatkozólag.	dátum nélkül	latin ny.	
83-86/a	A marosszéki székely közösség az uralkodó elé terjeszti pecsétjének leírását, hogy elfogadása után jogérvényesen használhassák.	dátum nélkül	latin ny.	
83-86/b	Maros-székely-szék pecsétjének leírása.	1753. 	latin ny.	
86-87	Schwanczer Mátyás budai polgár beadványa az uralkodóhoz. Buda előljárósága előtt Spadin Borbálával szemben folytatott birtokba visszahelyezési ügyében kér döntést az uralkodótól.	dátum nélkül	latin ny.	
87-89	Némai Márton beadványa az uralkodóhoz. Az erdélyi kir. ítélőtáblához bíróvá való kinevezését kéri. 	dátum nélkül	latin ny.	
89-93	A komáromi és győri halkereskedők beadványa az uralkodóhoz, hogy a viza felemelt vámját és harmincadát szállíttassa le.	dátum nélkül 	latin ny.	
94-99	Kenessey Péter és Győr város közötti viszály iratai. Győr város előljárósága 2 hónapra korlátozta a nemesek saját termésű borainak a város területén történő kimérését.	1747-1752.	latin ny.	
99-102	Névtelen beadványa az uralkodóhoz, akit földesura felszabadított a jobbágysorból és jogi tanulmányokat végzett, nemességet kér.	dátum nélkül	latin ny.	
102-103	Veghelius Erzsébet, Furó János özvegyének beadványa az uralkodóhoz, melyben néhai férje fizetésének a kifizetését kéri.	dátum nélkül	német ny.	
103-105	Az uralkodó rendelete, hogy gr. Székely László a Kolozs megyei Kályán községben levő s általa újjáépített úton és hídon vámot szedhessen.	1753. júl.30.	latin ny.	
105-106	Az uralkodó rendelkezése, hogy az erdélyi kir. tábla legyen segítségére (Vass Annának, előbb Rédei Ferencné, most Vay Ábrahámné) kérései elintézésében és erről tegyen jelentést az uralkodónak. 	1753. nov.3.	latin ny.	
106-107	Wesselényi István báró beadványa, melyben arra kéri az uralkodót, hogy erdélyi kormányzósági tanácsossá jelölt Ferenc testvére helyére őt nevezze ki Közép-Szolnok vármegye főispánjává. 	dátum nélkül	latin ny.	
108-110	U.az, mint a 106-107. oldalakon.		olvasható beadvány	
110-112	Bölöni Sándor, Közép-Szolnok vármegye alispánjának beadványa az uralkodóhoz, melyben az erdélyi kir. tábla ítélőmesterévé való kinevezését kéri.	dátum nélkül	latin ny.	
112-116	Kapros Gáspár és társai, debreceni céhenkívüli mészárosok (hentesek) beadványa az uralkodóhoz, melyben arra kérik, hogy az újjonnan kiadott céhszabályzatnak az ökörhús kimérésének időpontjára és az ökörhús kimérésből való kizárásukra vonatkozó szakaszát változtassa meg.	1754. 	latin ny.	
116	Némai Márton beadványa az uralkodóhoz, hogy nevezze ki ítélőmesterré az erdélyi kir. táblához.	dátum nélkül	latin ny.	
117-119	Teleki Ádám gróf beadványa az uralkodóhoz, hogy Gyulafehérvár várának kijavításakor az erdeiből kivágott fák árát térítse meg a kincstár.	dátum nélkül	latin ny.	
119-120	Teleki Ádám gr. vezérőrnagy beadványa az uralkodóhoz, melyben arra kéri, hogy adjon ki olyan rendelkezést, hogy tanácsosi és vezérőrnagyi tisztségeinél fogva birtokai mentesek a kamarai járandóságok alól.	dátum nélkül	latin ny.	
120-122	Berényi Klára grófnő beaványa az uralkodóhoz, melyben arra kéri, hogy a Kemény grófnak kölcsön adott pénze és ennek kamatai biztosítása végett tiltassa le Kemény gróf évi fizetését az erdélyi kormányzóságon.	dátum nélkül	latin ny.	
122-123	Lázár János gróf beadványa az erdélyi kancelláriához, hogy az uralkodó által neki adományozott Drassó helység feléről az ugyanott levő kúriáról a Spring-Vingard és Gergelyfája helységekben levő kúriáktól szóló adománylevelet mielőbb adja ki és az illetéket állapítsa meg.	dátum nélkül	latin ny.	
123-124	Korda György báró beadványa az uralkodóhoz, hogy kényszerítse a vele való elszámolásra azokat a vármegyéket és székeket, amelyeknek kötelezvényei nála vannak.	dátum nélkül	latin ny.	
124-125	Kemény László báró kötelezvénye a Berényi Klára grófnőtől kölcsönvett 1000 tallérról.	1743.nov.27.	magyar ny.	
125-127	Kemény László gróf levele Berényi Klára grófnőhöz, melyben haladékot kér fennálló adóssága letörlesztésére. 	1748. ápr.26.	magyar ny.	
127-129	A máramarosszigeti mészárosok beadványa az uralkodóhoz. Az udvari kamara magának igényli városukban a húskimérés jogát, amelyet zsidóknak adott ki bérbe és ezzel tönkreteszi a régi mészárosokat. Kérik a zsidókkal kötött szerződés felbontását. 	dátum nélkül	latin ny.	
129-130	Cserei Elek beadványa az uralkodóhoz, hogy nevezze ki az erdélyi kormányzóság üresedésben levő titkári tisztségére.	dátum nélkül	latin ny.	
130	Az uralkodó rendelkezése, hogy Berényi Klára grófnő behajthatja követelését adósán.	1754. aug.22.	latin ny.	
130-131	Szentmiklóssy Borbála, özv. Kiszel Péterné és a többi csoltói (Gömör vm.) birtokosok beadványa az uralkodóhoz, hogy engedélyezze református templomuk befejezését, melyet megkezdtek ugyan, de a vm. eltiltotta őket annak kijavításától.	1754. 	latin ny.	
132-135/a	A királyhelmeczi (Zemplén vm.) helv. hitv. lakosok folyamodványa az uralkodóhoz. Templomukat a leleszi káptalan elfoglalta ezelőtt 35 évvel. A Gubóczi kúrián fatemplomot építettek, melyet 1752-ig békésen használtak, amikor elkorhadt templomuk helyett újat építettek. 1612-től kimutathatólag megvolt a vallásgyakorlatuk, azonban a vármegye templomépítésük miatt az uralkodó elé utasította őket. Kérik az uralkodót, hogy biztosítsa az 1681-i országgyűlés által is igazolt vallásgyakorlatukat és engedélyezze a hívek számának megfelelő templom felépítését.	dátum nélkül	latin ny.	
132-135/b	Kivonat a zempléni helv. hitv. traktus jegyzőkönyvéből, melyben 1612, 1643, 1653, 1654, 1656, 1659, 1663, 1670, 1671, 1706, 1707 évekről feljegyzett adatokkal igazolja Görgei András, a zempléni traktus jegyzője 1753. aug.1-én, hogy Királyhelmec anyaegyház volt, Kisgéres pedig a filiája, prédikátorai: 1653-ban Kőrösi Mihály, aki 1656-ban Sárospatakra helyeztetett, de 1657-ben visszatért Királyhelmecre s innen 1663-ban elhelyeztetett, s helyére Fónyi János jött Tokajból, aki 1671-ben is ott működött, 1706-ban Rimaszombati István az iskolaigazgató. 1707-ben egyházmegyei gyűlés volt Királyhelmecen, amikor Zádorfalvi L. Márton S. újhelyi prédikátort esperessé választották.	1753.	latin ny.	
135-137	Vizsgálati jegyzőkönyv, melyet Vay Ábrahám kérésére vettek fel 1754-ben, nov.27-én, Kemecsén (Szabolcs vm.). Kullin István, br. Senyei László ügyvéde 1754. szept.2-án este 7 órakor érkezett Kemecsére és gyalog is elmehetett volna még aznap egy órai távolságra levő Halász helységbe. Kemecsére érkezésekor sem nyergesló, sem kocsi után nem érdeklődött, hogy még aznap megérkezhessék Halászra, a kitűzött határidőre.	1754. nov.27.	magyar-latin ny.	
138-139	Székely Ádám gróf beadványa az uralkodóhoz, melyben külföldi útra egyévi szabadságot és útlevelet kér.	dátum nélkül	latin ny.	
139-140	Wesselényi Ferenc felirata az uralkodóhoz, a kir. ügyésznek a tasnádi és a krasznai birtokokra vonatkozó igénye ügyében.	1754. szept.14.	latin ny.	
141-142/a	A Jász-Nagykun kerület küldöttségének vizsgálati jegyzőkönyve 1749. szept.10-ről. Az uralkodó megengedte, hogy a kisújszállási helv. hitv. lakosok cseréppel fedhessék be templomukat. A bizottság megállapítja, hogy a templom környéke mocsaras, s a templom alépítménye is gyenge, így szükséges a templom más helyen való felépítése. A hiteles másolat 1754. márc.7-én kelt.		latin ny. hiteles másolat	
141-142/b	Fáy György ideiglenes Jász-Kun kapitány igazgató levele, hogy a kevi és kisújszállási lakosok milyen magatartást tanusítottak a túri-hódmezővásárhelyi felkelők elfogásában. A hiteles másolat 1754. márc.7-én kelt	1753. jún.7.	latin ny. hiteles másolat	
143	Lipót király levele Bánffy erdélyi kormányzóhoz, melyben megelégedését fejezi ki eddigi hűséges működésével szemben és a jövőben is így szolgáljon. Veteráni gróf tábornok által közli vele terveit. 	1695. ápr.25.	latin ny.	
144	Bethlen Dávid gróf beadványa az uralkodóhoz, hogy Berkenyes (Kolozs vármegye) községben évente 2 vásár tartására adjon engedélyt (privilégiumot) neki.	dátum nélkül	latin ny.	
145	Kemény Imre, Zsigmond és Sámuel (Boldizsár fiai) György és Sándor (György utódai), valamint Ferenc folyamodványukban arra kérik az uralkodót, hogy amiképpen Kemény Lászlónak a grófi címet adományozta, úgy őket is emelje az ország báróinak a sorába, miután a család leszármazása azonos.	dátum nélkül	latin ny.	
145-146	Korda György báró beadványa az uralkodóhoz, melyben az Apor István gróftól végrendeletileg reászállott követelései fejében Kútfalva községet kéri.	dátum nélkül	latin ny.	
147-149	Dömjén Gergely erdélyi és magyarországi udvari ágens és Pándi János debreceni szenátor beadványa az uralkodóhoz, hogy Monos-petri (Bihar vm.) helységet, mely a Pósalaki család fi-ágának kihaltával a kincstárra szállt, a felbecsült összeg letevése után tovább örökölhesse a leányág, illetve a fenti kérvényezők, kiknek feleségei Pósalaki Zsuzsanna és Klára.	dátum nélkül	latin ny.	
149-152/a	Bartik György és Benkő Ilona cseri (Hont vm.) ág. hitv. lakosok folyamodványa az uralkodóhoz, melyben házasságkötésükhöz felmentést kérnek, mert vérrokonok és az illeték elengedését kérik, mert szegények.	dátum nélkül	latin ny.	
149-152/b	Hont vármegye vizsgálati jegyzőkönyve 1754. márc.1-ről. A kihallgatott tanuk igazolják, hogy Bartik György és Benkő Ilona cseri (Hont vm.) ág. ev. lakosok valóban vérrokonok és szegények.	1754. márc.1.	latin ny.	
152-154	A Nógrád vm.-i ág. ev. és helv. hitv. lakosok beadványa az uralkodóhoz, amelyben arra kérik újból az uralkodót, hogy prédikátoraik kijárhassanak a nem artikuláris helyekre, hogy a gyermekeket megkeresztelhessék, a betegeket vígasztalhassák és nyilvános beszédeket tarthassanak, amelyeket a régebbi kir. rendeletek főképp az 1691-i diploma megengedte, azonban a vármegye csak az articularis helyekre korlátozta.	dátum nélkül	latin ny.	
155-156/a	Tar Sára előbb élesdi, majd hajdúböszörményi lakos folyamodványa az uralkodóhoz, bigámia miatt halálra ítélte a hajdúböszörményi előljáróság. Kegyelmet kér az uralkodótól.	dátum nélkül	latin ny.	
155-156/b	Hajdúböszörmény város előljáróságának ítélete, melyben Tar Sárát, előbb Bartha János élesdi lakos, majd Szabó János hajdúböszörményi lakos feleségét bigámia miatt halálra ítélte.	dátum nélkül	latin ny.	
157-158	Korda György báró kérvénye az uralkodóhoz, hogy az erdélyi kir. táblához a gróf Bethlen Ferenc elhalálozásával megüresedett bírói tisztségre őt nevezze ki.	dátum nélkül	latin ny.	
158-159	Korda György báró beadványa az uralkodóhoz, melyben a Sülelmed (Szilágy vm.) községben dec.29-én tartani szokott vásár áthelyezését kéri.	dátum nélkül	latin ny.	
159-162	Feljegyzések a Háromszékben, Aranyosszékben és az erdélyi kir. táblánál üresedésben levő bírói tisztségekre vonatkozólag.	dátum nélkül	latin ny.	
163-173	Korda György báró három kérvénye az uralkodóhoz. A Rákóczi-háborúk idején gr. Apor István tetemes pénzt adott a császári seregek fenntartására. Mint Apor István örököse, kéri az uralkodót, hogy  e pénzbeli követelései fejében birtokot adjon át neki.	dátum nélkül	latin ny.	
173-176	Bánffy Dénes gróf levele ... birodalmi grófhoz, melyben ennek pártfogását kéri, hogy sógorát, báró Szentkereszti Sámuelt nevezze ki az uralkodó Háromszék, vagy Aranyosszék legfőbb széki tisztségére.	dátum nélkül	latin ny.	
176-177	Bánffy Dénes gróf folyamodványa az uralkodóhoz, melyben azt kéri, hogy az élesdi birtok ügyében ellene hozott ítélet végrehajtását függessze fel az uralkodó és hogy kérelmét személyesen terjeszthesse az uralkodó elé.	dátum nélkül	latin ny.	
177-179	Bánffy Dénes gróf megbízottjának (ismeretlen a neve) levele a magyar udvari kamara elnökéhez. Bánffy gróf betegsége miatt ügyeinek nem járhat utána, ezért őáltala kéri a kamarai elnököt, hogy állítsa meg Bánffy gróf elleni ítélet végrehajtását.	dátum nélkül	latin ny.	
179-180	Toldi Ádám beadványa az uralkodóhoz, melyben azt kéri, hogy őt az erdélyi kir. ítélőtábla bírájává, vagy pedig számfeletti bíróvá nevezze ki.	dátum nélkül	latin ny.	
180-181	Borosnyai Lukács János erdélyi református superintendens beadványa az uralkodóhoz. Superintendenssé történt megválasztása tudomásulvételéről kiadott uralkodói irat illetékének 100 forintra való mérséklését kéri, mert az erdélyi evangelikus superintendensre is csak ennyit róttak ki.	dátum nélkül	latin ny.	
181-182	Ifj. Földvári Ferenc beadványa az uralkodóhoz, melyben báróságot kér a maga és mindkét nemű utódai számára.	dátum nélkül	latin ny.	
183-188	Vay Ábrahám beadványa az erdélyi kancelláriához, melyben kéri támogatását feleségének az erdélyi tábla előtt özvegyi haszonélvezeti ügyben folyó peréhez.	dátum nélkül	latin ny.	
188-189	Bánffy Dénes gróf beadványa az uralkodóhoz. Szilvás (Kolozs vm.) és Szokolai (Doboka vm.) helységek birtoklására  vonatkozó jogának igazolására hívta fel őt az erdélyi kir. ügyész. Haladékot kér addig, míg egészsége helyreállítása után vissza nem tér újra Erdélybe.	dátum nélkül	latin ny.	
190	Székely László gróf beadványa az uralkodóhoz, melyben Allamor (Fehér vm.) helység számára hetivásár engedélyezését kéri.	1753. nov.1.	latin ny.	
191-193	Bánffy Klára grófnő, néhai Bethlen Ádám özvegye beadványában arra kéri az uralkodót, hogy szebeni háza eladásával kapcsolatban keletkezett perben szünetet rendeljen el.	dátum nélkül	latin ny.	
194	Teleki Ádám gróf beadványa az uralkodóhoz. Arra kéri az uralkodót, hogy az erdélyi szokásjog alapján adjon utasítást az erdélyi kancelláriának egy hivatalnok kiküldésére, aki vizsgálatot végezzen és tanukat hallgasson ki egyes megyékben és székeken bizonyos igazság kiderítésére.	dátum nélkül	latin ny.	
195-212	Kabós László beadványai az uralkodóhoz. Magner András kolozsvári postamesterrel az ördög-keresztúri (Doboka vm.) őseiktől örökölt birtok felosztása miatt folytatott perében. Kéri az uralkodó igazságtételét.	dátum nélkül	latin ny.	
213-216	Vass Anna, előbb néhai Rédei Ferenc, most Vay Ábrahám feleségének beadványa az uralkodóhoz. Özvegyi jogon bírt javait ifj. Rédei Ferenc mostoha fia elfoglalta. Kéri az uralkodót, hogy ezügyben az erdélyi kir. táblán folytatott perét soronkívüli tárgyalásra tűzesse ki, mert jelenlegi lakhelyéről, Borsodból költséges és nehéz a gyakori utazás Erdélybe a per tárgyalására.	1748. 	latin ny.	
217-220	Vass Anna, előbb néhai Rédei Ferencné, most Vay Ábrahámné beadványa az uralkodóhoz, hogy a Haller gróffal és a Pálosrendiekkel folytatott perében soronkívüli tárgyalást rendeljen el.	1753. okt.13.	latin ny.	
221-224	Vay Ábrahámnak a 183-188. oldalakon levő beadványa.			
225-228	Szentkereszti Sámuel báró beadványa az uralkodóhoz, melyben arra kéri, hogy Háromszék székely székben, székely széki főkirály bíróvá nevezze ki.	dátum nélkül	latin ny.	
229-230	Az 1754. évbeli, Dömjén Gergely által összeállított kérvények címlapja. (profán ügyek) 			
231-233	Nagy Gábor hadnagy és Nagy András beadványa az uralkodóhoz, hogy bizonyos csobai, tiszadadai és taktakenézi birtokrészeket a felbecsült áron megkaphassák. 	dátum nélkül	latin ny.	
233-235/a	Szentkereszti Sámuel báró beadványa az uralkodóhoz, melyben a Fogaras megyei venitzei birtoknak további zálogban hagyását kéri.	dátum nélkül	latin ny.	
233-235/b	Az erdélyi kincstartóság intézkedése, hogy a Fogaras vm.-i venitzei birtok zálogba helyezését nem hosszabbítja meg, s Szentkereszti báró tartozik a birtokot visszaadni.	1753. dec.17.	latin ny.	
235-236	Buzinkai György beadványa az uralkodóhoz, melyben kéri, hogy apjának, Buzinkai Mihálynak magyarigeni kis birtokrészét új adományjogán bírhassa.	dátum nélkül	latin ny.	
237-238/a	Halmágyi István levéltáros beadványa az erdélyi kancelláriára, hogy a kamarai illetéket ne a kinevezése, hanem a tényleges hivatalba lépése idejétől vonják le fizetéséből.			
237-238/b	Az erdélyi kormányzóság titkárának bizonyítványa Halmágyi levéltáros hivatali eskütételéről és hivatalba lépéséről.	1753. szept.25.	latin ny.	
238-241	Nagy Gábor hadnagy beadványa az uralkodóhoz, hogy a Dezsőffi ezredbe kapitánynak nevezze ki. Előadja katonai pályfutását.	dátum nélkül	latin ny.	
242-243	U.az, mint a 231-233. oldalakon levő irat.			
243-244	Ismeretlennek a beadványa az uralkodóhoz, hogy Rácz Demeter elleni perét a kir. ítélőtábla a most folyó tárgyalási időszakban tárgyalja le.	dátum nélkül	latin ny. 	
244	Kérvénytöredék. Ismeretlen kéri az uralkodót, hogy fogarasi vicekapitánnyá történt megválasztását hagyja jóvá.	dátum nélkül	latin ny.	
245-246	Az 1753. évből való magyarországi és erdélyi vallásügyi akták címlapja.			
247-248	A tályai (Zemplén vm.) helv. hitv. lakosok beadványa az uralkodóhoz, melyben új templom építésére kérnek engedélyt. Megismétlik az 1751-ben beadott kérelmüket.	1753. jan.2.	latin ny.	
248-251	A pápai (Veszprém vm.) helv. hitv. lakosok beadványa az uralkodóhoz. Vallásgyakorlatuk megszüntetése után még a múlt évben arra kérték az uralkodót, hogy más helyen engedélyezze vallásgyakorlatukat és iskolájuk felpítését. Az uralkodó véleményadásra szólította fel a vm.-t. A vm. a pápai uradalomtól kért véleményt. Így folytonosan húzódott, halasztódott a vélemény beterjesztése, bár a Htt. megsürgette ennek beterjesztését. Mivel az uralkodó hatáskörébe tartozik a végleges határozat, kérik az uralkodó döntését.	dátum nélkül (1753.)	latin ny.	
251-253	Jeremiás István a szatmári helv. hitv. egyházmegye seniorának (esperes) beadványa az uralkodóhoz. Ónadi József tarpai prédikátort bizonyos kihágások miatt az egyházmegye elítélte, melyet Ónadi József sérelmesnek talált, s az uralkodóhoz folyamodott. A Htt. rendeletére Szatmár vm. az esperest törvényszéke elé idézte és megtiltotta az egyházmegyei ítéletet végrehajtani. Kéri az esperes az uralkodó utasítását, hogy az egyházmegye ítéletét ennek végrehajtása előtt a Htt.-hoz küldje-e jóváhagyásra, vagy pedig a kir. táblához.	dátum nélkül (1753.)	latin ny. 	
253-256	Som (Somogy vm.) helv. hitv. lakosainak beadványa az uralkodóhoz. Özv. Viczayné grófnő erőszakosan elfoglalta templomukat a szolgabíró segítségével, s megszüntette vallásgyakorlatukat. Kérik vallásgyakorlatuk és templomuk visszaadását, s engedélyt a templom kijavítására.	1753. febr.18.	latin ny.	
256-257	Bányai, másképp Burján István debreceni lakos folyamodványa az uralkodóhoz. Sára leányát, aki Polgári Mihály mezőtúri helv. prédikátor felesége, férjének az egri börtönből való elmenekülése után, Heves vm. Egerbe vitette s kihallgatása után elbocsátotta. Rövidesen újra Egerbe vitették és börtönbe záratták. Kéri leánya szabadonbocsátását, hogy három gyermekét gondozhassa.	1753.	latin ny.	
258-259	Ács (Komárom vm.) helv. hitv. lakosainak beadványa az uralkodóhoz. Harangjuk félreverése s a lakosoknak kapával, fejszével, vasvillával való összefutása miatt a Htt. vizsgálatot rendelt el vallásgyakorlatuk jogosultságának igazolása végett. Ezt az 1721-ben felvett vizsgálati jegyzőkönyvek is igazolták. Kérik az uralkodót, hagyja meg őket vallásgyakorlatuk birtokában, amelyet mindeddig háborítatlanul élveztek.	1753. 	magyar ny.	
259-262	Tálya (Zemplén vm.) helv. hitvallású lakosainak beadványa az uralkodóhoz. A templomhely kijelölésére vonatkozó uralkodói rendelet után arra kérnek engedélyt, hogy templomukat nem fából, hanem kőből építhessék fel, mert kövük van bőven és nem is kerül annyiba mint a fa, s a szállítása is könnyebb és gyorsabb. 	1753.	latin ny.	
263-264	Cegléd (Pest vm.) helv. hitvallású lakosainak beadványa az uralkodóhoz, melyben arra kérnek engedélyt, hogy templomukat kőből építhessék fel, mert ez bőven áll rendelkezésükre.	1753.	latin ny.	
264-266	A Htt. rendelete Veszprém vármegyéhez 1753. febr.1-ről, hogy a veresberényi, padragi és kenesei most helv. hitv. templomokat adják vissza előbbi jogos tulajdonosaiknak, a katholikusoknak. Ha az átadás nem megy végbe enyhén, jelentést tegyen erről a vm. a Htt.-hoz.		latin ny.	
266-268	A pápai (Veszprém vm.) uradalom véleménye a pápai helv. hitv. lakosok szabad vallásgyakorlatának és iskolájuknak a megszüntetésére vonatkozólag. A folytatást ld. a 437. oldalon	1753.	töredék, latin ny.	
269-270	A csákberényi (Fehér vm.) helv. hitv. lakosok kérvénye földesurukhoz, hogy engedje meg elhalt prédikátoruk helyébe egy új prédikátornak a behozatalát, vagy segítse őket ahhoz, hogy templomot építve vallásgyakorlatukban megmaradhassanak.	1753.	latin ny.	
270-272/a	Htt. rendelete Fehér vm.-hez 1746. aug.31-ről. Megtiltja a csákberényi templom továbbépítését, sőt át kell azt adni a róm. katholikus egyház javára, s a letiltás ellenére építkező helv. hitv. lakosokat a vármegye dorgálja meg. Templom számára más helyet jelöljenek ki számukra, ahol az előbbi temlom térfogatának megfelelőt építhetnek fából. (karó, vessző)		latin ny.	
270-272/b	Fehér vm. megbízó rendelkezése a szolgabíró számára, hogy hajtsa végre az előbbi rendeletet.	1746. nov.7.	latin ny.	
273-275	A pápai (Veszprém vm.) helv. hitv. lakosok beadványa az uralkodóhoz. Köszönetet mondanak az uralkodónak, hogy megengedte nekik Adásztevelen a szabad vallásgyakorlatot, s az iskola működését, a grammatikai osztályig. Mivel a református hívek száma nagy és a funkció sok, engedélyt kérnek egy második prédikátor beállítására, valamint arra is, hogy iskolájukban, ahová az egész kerületből járnak az ifjak, filozófiát és theológiát is taníthassanak.	1753.	latin ny.	
275-276	Dömjén Gergely beadványa az erdélyi református püspökhöz, közli aggályait a károlyvárosi templom kijavításának engedélyezése végett beadott kérvény megszövegezése és indoklása ügyében.	1754. júl.30.	magyar ny.	
276-280	Fodor Pál magyarországi és Szabó Sámuel erdélyi studensek beadványa az uralkodóhoz. A baseli akadémiáról hazatérőben a pozsonyi vámon több könyvüket lefoglalták. Kérik azok visszaadását, vagy a könyvek árának megtérítését. 	1753, vagy 1754.	latin ny.	
281-282	Tóthfalu (Pest vm.) helv. hitv. lakosainak beadványa az uralkodóhoz. Marton József prédikátornak elhalálozása után gróf Zichi földesuruktól engedélyt kértek arra, hogy új prédikátort hozhassanak. A földesúrnak nincs kifogása ez ellen, de az uralkodó elé utasította őket. Kérik az uralkodót, hogy adjon engedélyt új prédikátor beállítására.	1754. dec.	latin ny.	
282-285	Foktő (Pest-Pilis-Solt vm.) helv. hitv. lakosainak beadványa az uralkodóhoz. Elhalálozott prédikátoruk helyébe új prédikátor behozatalára kértek engedélyt földesuruktól, a kalocsai préposttól, aki nem engedte meg nekik. Az uralkodót kérik az engedély megadására, s ezzel vallásgyakorlatuk folytatására.	1753. 	latin ny.	
285-288	Füred (Zala vm.) helv. hitv. lakosainak beadványa az uralkodóhoz. Amikor Zala vm. küldöttsége Füreden átmenőben volt, hogy Arácson a vallásgyakorlatra vonatkozó uralkodói rendeletet végrehajtsa, ittas férfiak, asszonyok és éretlen gyerekek összecsődültek és a küldöttek ellen támadtak, sőt a harangot is félreverték. Úgy a prédikátor mint a falu bírája és esküdtjei távol voltak a falutól és nem vettek részt a zendülésben, de le sem csendesíthették őket. Kérik, hogy ne az egész falut, hanem a bűnösöket büntesse meg az uralkodó. 	1754.	latin ny.	
289-291	Arács (Zala vm.) helv. hitvallású lakosainak beadványa az uralkodóhoz. Mialatt az arácsi helv. hitvallású lakosok küldöttei Zala vm. gyűlésén voltak, a vármegye kiküldöttei megérkeztek Arácsra, hogy kihírdessék az uralkodó rendeletét az arácsi református templom elfoglalása ügyében. A református lakosok a rendelet kihírdetésének az elhalasztását kérték mindaddig, amíg küldötteik vissza nem térnek a gyűlésről, ahonnan magukkal hozzák a vm. határozatát is. A vm.-i küldöttség megadta a haladékot. Most az uralkodót arra kérik, hogy hagyja meg őket vallásgyakorlatukban, hiszen ennek birtokában voltak 1681-ben is. Amint ezt a nádori mellékelt vizsgálati jegyzőkönyv is tanusítja, de kevés is náluk a róm. katholikus vallásúak száma, akik eljárhatnak a közelben fekvő róm. katholikus templomokba, míg az ő templomukba sokan járnak a környékről is, de templomuk nemesi funduson is épült, sőt a paróchia is egy nemesembernek végrendeletileg hagyományozott telkén épült fel. 	1754. 	latin ny.	
291-292	Felfalusi Mihály gyógyszerész az uralkodó és az erdélyi kormányzóság megbízásából felülvizsgálata a szebeni gyógyszertárakat és erről jelentést is tett. Kéri fizetése megállapítását és kiutalását.	1754.	latin ny.	
293-296/a	Gróf Székely László beadványa az uralkodóhoz. Kalján (Kolozs vm.) helységi birtokán élő több unitárius jobbágya áttért a helvét hitvallásra. Ezek számára kér vallásgyakorlatot.	1753.	latin ny.	
293-296/b	Vizsgálati jegyzőkönyv és egyben kimutatás azokról a kaljáni (Kolozs vm.) lakosokról, akik az unitárius vallásról a helvét hitvallásra tértek át.	1753. nov.10.	latin ny.	
296-298/a	A csicsói (Zala vm.) helv. hitvallású lakosok beadványa az uralkodóhoz. A veszprémi r. katholikus püspök olyan ítéletet hozatott ellenük Zala vm. törvényszékén, hogy házaikat és földjeiket felbecsülteti, őket kifizeti és kilakoltatja, ha nem adják át templomukat. Kérik az uralkodót, hogy védelmezze meg őket.	1753. 	latin ny.	
296-298/b	Zala vm. törvényszékének határozata a csicsói ref. lakosok ingatlanainak felbecsülésére nézve.	1753. dec.1.	latin ny.	
299-302	Czeglédi Pál, Szoboszlai István, Vassas György és Szőke János debreceni lakosok beadványa az uralkodóhoz. Választás útján szenátorokká lettek, de mint számfelettieket elmozdították tisztségükből. Kérik az uralkodót, hogy megválasztásukat erősítse meg.	(1753?)	latin ny.	
304	Bartik György és Benkő Ilona csergi (Hont vm.) ág. ev. hitvallású lakosok beadványukban házasságkötésükhöz felmentést kérnek, mert negyedízigleni vérrokonok.	(1753?)	latin ny., leszármazási kimutatás	
305-325	A szatmárnémeti helv. hitvallású ecclesia ügyei.			
305-312	A szatmárnémeti helv. hitvallású szenátorok és lakosok beadványa az uralkodóhoz. Az 1754. júl.8. és szept.16-ról kelt királyi rendeletek megszüntetik a második prédikátort állásától, s lefokozzák az iskolát grammatikai iskolává úgy, hogy csak 2 tógátus diák taníthat. Felsorolt indokaik alapján kérik, hogy a második prédikátorukat is megtarthassák és iskolájukban a magasabb tudományokat is taníthassák.	(1754)	latin ny.	
313-317	A szatmárnémeti helv. hitvallású szenátorok és lakosok beadványa az uralkodóhoz. Az 1749. évben kiadott uralkodói rendelet a szatmárnémeti helv. hitvallású prédikátoroknak a város pénztárából élvezett fizetését megszüntette. Előadott indokaik alapján kérik a közpénztárból a prédikátori fizetés további folyósítását.	(1754?)	latin ny.	
317-319 	A szatmárnémeti helv. hitvallású ecclesia sérelmei 7 pontban. (A prédikátorok fizetésének megállapítása, a hívek adományai e célra, a tanulók eltartása az iskolában, a vásári jövedelemnek a szegényház szükségleteire való fordítása, az egyházi célra hagyományozott pénzek elvonása, a reformátusok kiszorítása a tisztségekből, a decretalis eskü követelésével.)	dátum nélkül	latin ny.	
319-325	A szatmárnémeti ref. lakosok beadványa a magyar udvari kamarához. A 317-319. oldalakon feltüntetett 7 sérelmi pont bő kifejtése.	dátum nélkül	latin ny.	
325-326	Fay György nagykun kapitány igazolólevele arról, hogy a túrkevei és kisújszállási (Nagykunság) lakosok milyen buzgalmat fejtettek ki a Túr környékén rejtőzködő mezővásárhelyi felkelők elfogásában és Szolnokra kísérésében.	1753. jún.27.	latin ny.	
326-330	A túrkevei helv. hitv. lakosok (Nagykunság) beadványa az uralkodóhoz. A nádor engedélylevele és a csatolt vizsgálati jegyzőkönyv, továbbá az érdemeiket igazoló bizonylatok alapján engedélyt kérnek arra, hogy számuknak megfelelő nagyságú kőtemplomot építhessenek.	dátum nélkül	latin ny.	
331-342	A csicsói (Zala vm.) helv. hitv. nemesek beadványa az uralkodóhoz. A veszprémi r. kat. püspök erőszakos eljárásával szemben az uralkodótól kérnek védelmet, hogy a püspök részéről ellenük indított eljárást állítsa meg és a törvényes útra terelje.	dátum nélkül	latin ny.	
343-350	A szatmárnémeti helv. hitv. szenátorok és lakosok beadványa az uralkodóhoz. Prédikátoraiknak a város közpénztárából való fizetése, a prédikátorok számának csökkentése, az iskola nagyobb tanulóinak, tógátusainak eltávolítása ügyében arra kérik az uralkodót, hogy hagyja meg őket régebbi gyakorlatukban és jogaikban. Ez előterjesztésüket a magyar udvari kamara kiküldöttével, Melczer Pállal való tárgyalás után teszik meg.	dátum nélkül	latin ny.	
350-352	Az eperjesi (Sáros vm.) helv. hitv. lakosok beadványa az uralkodóhoz. Az eperjesi jezsuita házfőnök kihírdette az uralkodó rendeletét, hogy az eperjesi reformátusok nem járhatnak az ev. templomba, hanem börtönbüntetés terhe mellett a kath. plebánus fennhatósága alá tartoznak és ne merészeljék elhanyagolni a kath. templombajárást. Arra kérik az uralkodót, hogy a plebánusnak a stólán kívül másban ne legyen felettük fennhatósága.	1754.	latin ny.	
352-353	A Nógrád vm.-i ág. hitv. és helv. hitv. lakosok beadványa az uralkodóhoz. A Htt. olyan utasítására kérik az uralkodót, hogy mielőtt határozathozatalra kerülne valamilyen vallási ügy, közölje az előterjesztést előbb a vármegyével véleményadás céljából. 	dátum nélkül	latin ny.	
355	A tályai helv. hitv. lakosok kérvénye földesurukhoz. Mivel engedélyt nyertek az uralkodótól új templom építésére, arra kérik, hogy  adjon nekik követ az építkezésre.	dátum nélkül	latin ny.	
356-357	Debrecen város bírája és szenátusa által készített könyvjegyzék, melyet a Htt.-hoz terjesztettek fel censura végett, hogy felülvizsgálás után a város nyomdájában kinyomtathassák.	1753. szept.29.	latin-magyar	
357-358	Debrecen város bírájának, szenátusának beadványa az uralkodóhoz. Arra kérik, hogy a mellékelt könyvjegyzékben feltüntetett könyvek nyomtatási tilalmát oldja fel és a könyvek átvizsgálása után engedje meg azok kinyomtatását. 	dátum nélkül	latin ny.	
358-361	A csicsói (Zala vm.) helv. hitv. nemesek beadványa az uralkodóhoz. Zala vm. bírósága elmarasztalta őket a veszprémi r. kath. püspökkel folytatott birtokperükben. Az ítélet végrehajtása Szent Márton-napra lett kitűzve. Kérték a püspököt, hogy a zord időre való tekintettel ne kényszerítse őket házaik elhagyására, de kérésük hiábavaló volt. Kérik az uralkodót, hogy ügyüket vétesse felülvizsgálat alá, engedélyezze számukra a birtokon belüli fellebbezést, és az ítélet végrehajtását függesztesse fel az uralkodó döntéséig.	dátum nélkül	latin ny.	
361-362	Fábián László Nógrád vm.-i helv. hitv. diák 1752. szept.28-án útlevelet kapott a Htt.-tól, hogy a belga akadémiákra mehessen, de a kir. táblán folyó ügyei miatt nem mehetett. Kéri az útlevél érvényesítését.	dátum nélkül	latin ny.	
362-363	A bábonyi (Borsod vm.) helv. hitv. lakosok beadványa az uralkodóhoz. Még 1751-ben kérték pusztán álló templomuk kijavítására az engedélyt. Az uralkodó a Htt.-on keresztül kért is véleményezést Borsod vármegyétől. De mivel az uralkodó döntését még mindig nem kapták meg, úgy vélik, hogy a vm.-i véleményező irat valahol a Htt.-nál lappang. Kérik az uralkodó intézkedését. 	dátum nélkül	latin ny.	
363-366	Dömjén Gergely ágens levele ...? superintendenshez, akinek levelét és a saját fizetését megkapta. A visitáció letiltása ügyében kiadott rendeletet tekintse úgy, mint amely rá nem vonatkozik. Ha a visitáció végzésében megakadályoznák, akkor kell majd beadni annak engedélyezése végett a folyamodványt és kérni a régi gyakorlat visszaállítását, amint ezt Torkos Jakab esetében is történt és orvoslást is nyert.	1753.	magyar ny.	
367-370/a	Szemere (Győr vm.) község helv. hitv. lakosainak beadványa a magyar udvari kancelláriára. Az uralkodó rendeletének megfelelően Győr vm. kijelölte templomuk számára a helyet, amelyen a templomot fel is építették, valamint az iskolát a tanító lakásával együtt. A győri r. kath. püspök megtiltotta prédikátoruknak a prédikációtartást és a sakramentumok kiszolgáltatását, mert úgy értelmezi az uralkodó rendeletét, hogy nekik csak levita engedtetett meg. Letiltotta az iskolaépítést is, mert szerinte nem erre, hanem csak konyha, istálló építésére kaptak engedélyt. Megtiltotta a környező helyeken lakóknak is az istentiszteletre járást, sőt a templom előtornácát is lerombolandónak parancsolta, mert ezzel szerinte a templomot kibővítették. Nem akarják az uralkodót újból terhelni, hanem a Htt. elnökétől kérik a rendelet helyes értelmezését. 	dátum nélkül	latin ny.	
371-374/b	Szemere (Győrszemere, Győr vm.) község helv. hitvallású lakosainak beadványa az uralkodóhoz. Az uralkodó engedélyezte vallásgyakorlatukat úgy, ahogyan megvolt az a megháborítás előtt. A vm. által kijelölt funduson fel is építették a templomot. Gróf Zichy Ferenc győri püspök a vm. szolgabíráit küldte ki rájuk azzal az utasítással, hogy templomuk előtornácát le kell rombolni. Komáromi Pál prédikátornak megtiltotta a szolgálatát, mert csak előkönyörgő engedélyeztetett, a tanítói lakás építését is letiltotta. Ügyészi eljárással fenyegeti őket. Kérik, hogy az uralkodó intse meg a püspököt, hogy ne háborgassa őket minduntalan.	dátum nélkül	latin ny.	
374-375	Makó (Csanád vm.) város helv. hitv. lakosainak beadványa az uralkodóhoz. A Maros kiáradásai állandóan veszélyeztetik templomuk épségét. Engedélyt kérnek arra, hogy kőből más templomot építhessenek.	dátum nélkül	latin ny.	
376-385	Szemere (Győrszemere, Győr vm.) helv. hitv. lakosainak beadványa az uralkodóhoz. Előadják, hogy templomuk elfoglalása és vallásgyakorlatuk megháborítása után 1749-ben az uralkodó visszaállította szabad vallásgyakorlatukat, utasítást adott Győr vm.-nek, hogy templomuk és egyházi célokra fundust jelöljenek ki, ahol felépíthetik egyházi épületeiket, megengedte, hogy prédikátort és iskolatanítót alkalmazhatnak. A templomépítés befejeztével, amikor a paróchia építéséhez kezdtek, a vm. megtiltotta, hogy a prédikátornak is és a tanítónak is építsenek lakóházat, mert – a vm. szerint – nem kaptak engedélyt két egyházi szolga tartására és két épület felépítésére. Ezekhez járult az is, hogy a szemerei r. kath. plebánus 5 pontból álló beadvánnyal fordult a vm.-hez. E beadványban a következő vádakat emeli ellenük: 
1) hogy nagypénteken harangoznak a reformátusok és ezzel ártalmára vannak a r. katholikus vallásnak, 2) hogy templomukat kibővítették egy tornáccal, 3) hogy a prédikátornak nincs engedélyezve a nyilvános beszédtartás, 4) hogy templomuk építkezésénél túllépték az engedélyt, 5) hogy a tanítói lakást az uralkodó engedélye ellenére építik fel. - A vármegye a harangozás miatt ügyészi eljárást indított ellenük, míg a többi vádpontokra nézve az uralkodó döntését kérik. - Ha az uralkodó szándékai ellenére van, úgy készek az előtornácot lebontani, a többi vádpontok alaptalanok és kérik az uralkodó eddig is tapasztalt védelmét.	dátum nélkül	 latin ny.	
386	Lovas (Zala vm.) község református lakosainak beadványa az uralkodóhoz. Meghalt prédikátoruk helyébe, ennek eltemetése után nyomban másikat hoztak, akire a veszpréni káptalan tagjai rátörtek.(Folytatást lásd 453. oldalon.) 	dátum nélkül	latin ny., töredék	
387-389	Vizsgálati jelentés Győr vármegyének a győrszemerei templomépítés ügyében kiküldött bizottsága részéről. Mivel a templomot a megengedettnél magyobbra építették, le kell azt rombolni. A továbbépítkezéstől eltiltják őket. E letiltó figyelmeztetéssel szemben tiltakoztak a szemerei reformátusok. Ez ügyben felküldték követüket az uralkodóhoz és kijelentették, hogy nem a vármegye, hanem az uralkodó döntéséhez fogják szabni magukat. A templomelőtti szegényház (tornác) felépítéséért engedelmet kérnek a r. katholikus püspöktől.	1753. ápr. 3.	latin ny. -magyar ny.	
390-391	A szemerei (Győrszemere, Győr vm.) helv. hitvallású lakosainak beadványa az uralkodóhoz. A szemerei r. katholikus plebánus beadványa és vádja nyomán ügyészi eljárást indított ellenük a vármegye, mert harangozással hívják össze a híveket az istentiszteletekre. Írásbeli letiltást nem kaptak a vármegyéről, hanem a plebánus a r. katholikus egyházfi által adta ezt tudtukra. A harangozástól ők nem állnak el, mert ezt országszerte így gyakorolják a reformátusok.	dátum nélkül	latin ny.	
391-392	Helytartótanács rendelete Debrecen város előljáróságához. Azok közül a könyvek közül, amelyeket Debrecenben nyomtak ki és a Helytertótanácshoz felküldöttek, visszatartotta a Helytartótanács Molnár Gergely: A latin nyelvtan elemei (Elementa Grammaticae Latinae) című könyvet, mert Rákóczi György dolgait veszedelmes nagyításban tárgyalja. Az uralkodó parancsára komoly büntetés terhe alatt utasítja a Helytartótanács a város előljáróságát, hogy vegye zárlat alá a könyvet. Tegyen erről jelentést, vegye elő a nyomdászt, hogy kinek és hány példányt küldött szét. Tegyen jelentést, hogy ki vizsgálta át és hagyta jóvá ezt a veszedelmes könyvet, hogy nyomdába kerülhetett.	1752. szept. 11.	latin ny.	
392-394	Debrecen város elöljáróságának jelentése a Helytartótanácshoz. Az 1752. szeptember 11-én kelt rendelet értelmében zárlat alá vette Molnár Gergely: A latin nyelvtan elemei c. könyv kinyomtatott, fűzött és fűzetlen példányait, összesen 3432 példányt. Jelenti, hogy már egy század óta változatlanul így nyomtatták ki ezt a könyvet az ország különböző nyomdáiban, ennélfogva senki sem vizsgálta felül a kinyomtatás előtt és a nyomdász jóhiszemüleg nyomtatta ki. Kérik az uralkodót, hogy engedje meg a zárlat alávett példányok kiárusítását. Tíz példányt már elküldött a nyomdász Miskolcra és Szatmárra.	dátum nélkül	latin ny.	
394-395	A Helytartótanács rendelete Debrecen város elöljáróságához. Molnár Gergely: A latin nyelvtan elemei (Elementa Grammaticae Latinae) című könyv átcenzúrázott példányait a zárlat alól feloldja. A Miskolcra és Szatmárra küldött cenzúrázatlan példányokat feltétlenül kutassa fel és cenzúrázza. Mivel a város elöljárósága elhanyagolta e könyv felülvizsgálását, három évre felfüggeszti e jogától és a kinyomatandó könyveket tartozik beküldeni a Helytartótanácsnak. A tíz könyv zár alá vételéről köteles jelentést tenni a város.	1752. nov. 6.	latin ny.	
395-396	Debrecen város elöljáróságának beadványa a Helytartótanácshoz. Jelenti, Hogy a Molnár Gergely: A latin nyelvtan elemei c. könyv kijavítását elvégezték, a Miskolcra és Szatmárra küldött 10 példányból 4 példányt már visszaszereztek, s remélik, hogy a többi 6 példányt is visszaszerezhetik. Engedélyt kérnek arra, hogy a könyvet újra nyomathassák, hogy a nyomdászok ne legyenek munka és kenyér nélkül, s hogy adójukat is fizethessék.	dátum nélkül	latin ny.	
397-402	Sárosi György, Szentiványi Sámuel és Zsigmond, Ózdi György, Nagy Miklós és Zsigmond beadványa az uralkodóhoz. A szentrontási (Marosszék) unitárius templomot a róm. katholikusok fegyveres csapattal erőszakosan elfoglalták (1752. március 30-án), de az összegyült unitáriusok visszafoglalták. A r. katholikusok felszólításra sem voltak hajlandók kihordani a templomból bevitt kegyszereiket, ezért az unitáriusok hordták ki azokat. Az uralkodó a templomot zárlat alá vétette, az unitáriusok ellen rendháborítás és hűtlenség miatt ügyészi eljárást indítottak. Kérik az uralkodót, hogy a jogtalan ügyészi eljárást szüntesse meg, s mindnyájukat védelmezze meg.	dátum nélkül	latin ny.	
402-404	A szentrontási (Marosszék) unitárius lakosok levele az erdélyi kormányzósági tanácsoshoz. Templomukat 1752. március 30-án a róm. katholikusok fegyveres erővel elfoglalták, ők azonban néhány nap múlva visszafoglalták. Nem érzik magukat vétkeseknek, mert nem hágták át a törvényt, nem voltak rendbontók, hanem csak a magukét oltalmazták. A róm. katholikusok által a templomba bevitt szentségeket kihordták ugyan a katholikus templom tornácába, de a legnagyobb elővigyázatossággal és ezt azért tették meg ők, mert a jelenlevő plebánus és rom. katholikusok felszólításukra sem voltak hajlandók azok kihordására. - Templomukat zárlat alá vették és lepecsételték, a templom visszafoglalásában résztvevők ellen ügyészi eljárást indítottak. Arra kérik a kormányzósági tanácsot, hogy legyen védelmükre az uralkodó előtt.	dátum nélkül (1753.)	magyar ny.	
404-406	A szentrontási (Marosszék) unitárius lakosok levele az erdélyi kormányzósági tanácsoshoz. Erőszakosan elfoglalt templomuk ügyében kérik a pártfogását és bíznak úgy az ő, mint az uralkodó igazságtételében. Az, hogy a templomot a róm. katholikusok már felszentelték, nem ok arra, hogy attól az unitáriusok megfosztassanak. Ha pedig templomukat nem adják vissza, jelöljenek ki megfelelő helyet az új templom felépítésére. Felmentést kérnek a templom visszafoglalásában résztvettek számára.	dátum nélkül	magyar ny.	
406-408	Sárosi György és Zsigmond, Ózdi György, Nagy Miklós és Zsigmond unitáriusok levele gróf .......... erdélyi kormányzósági kancellárhoz. A templom visszafoglalásában való részvételük miatt megidézte őket az ítélőmester. Szentiványi Zsigmondot külön pedig hűtlenségi kijelentések miatt vádolták. A vádló visszavonta feljelentését, de az eljárást még sem szüntették meg. Vizsgálatot is kértek ez ügyben, de az ítélőmester nem küldött íródeákot. Szentiványi Zsigmond ártatlannak érzi magát, mert ő felségsértő kijelentéseket sohasem tett, tanú rá maga az ítélőmester is. Kéri a kancellárt, hogy legyen védelmezője az uralkodónál.	dátum nélkül.	magyar ny.	
408	Szotyori János, Benkő Mihály és Kacsó István erdélyi helv. hitv. deákok beadványa az uralkodóhoz. Útlevelet kérnek, hogy külföldi (Bern, Marburg) akadémiákra mehessenek tanulmányaik kiegészítése végett.	1753. aug.1.	latin ny.	
409-436/a	409-419. Uralkodói utasítás az újonnan alakított udvari kancellária ama tagjai számára, akiket az erdélyi rendek jelöltek.	1694. dec.4.	latin ny.	
409-436/b	Az erdélyi fejedelemség 1526-1703-ig terjedő történetének rövid foglalata.	dátum nélkül	latin ny.	
437-438	Eszterházi Ferenc gróf levele Veszprém vármegyéhez. Pápán a nem katholikusok számára katholikus tanítókat fog beállítani, akik a gyermekeket az elemi ismeretekre és az apostoli hitvallásra fogják tanítani. Az Adász-Tevelen levő református templom, s annak bővítése nem tartozik rá. Véleménye szerint az ősök érdemeire való hivatkozás nem szolgálhat érdemül a vallási ügyek elintézésénél, egyébként ez az uralkodóra tartozik. E levél első felét lásd a 266. oldalon.	1753. jan.2.	latin ny., töredék	
438-439	A Htt. rendelete Veszprém vm.-hez. A pápai reformátusok kérvényével kapcsolatban a Htt. véleményadásra kérte fel a vm.-t, melyet a földesúr betegsége miatti távollétére való hivatkozással még mindig nem terjesztett fel. A Htt. megsürgeti a véleményezés megküldését, melyet minden további halogatás nélkül a földesúr távolléte esetén is mielőbb terjessze fel a vm.	1753. jan.26.	latin ny.	
439-441	Zichy Ferenc gróf veszprémi püspök beadványa Veszprém vm.-hez. Előadja indokait, hogy miért ne engedtessék meg a Pápáról kiűzött reformátusoknak az ő győri egyházmegyéje területén, Adász-Tevelen a szabad vallásgyakorlat, sőt a magasabb fokú iskola. Van iskolájuk a reformátusoknak Patakon és Debrecenben, tehát járjanak oda mint ahogyan a tiszántúli róm. katholikusok járnak távolibb helyekre, tájakra. Kéri, hogy az előterjesztését a vm. küldje fel az uralkodóhoz.	1753. jan.29.	latin ny.	
442	Putnoky D. Mátyás folyamodványa az uralkodóhoz, melyben útlevelet kér, hogy tanulmányai kiegészítése céljából külföldi akadémiákra utazhassék.	dátum nélkül	latin ny.	
443	A dunáninneni egyházkerület helv. hitv. lakosainak beadványa az uralkodóhoz, hogy a Helmeczi István halálával megüresedett superintendensi tisztségre megválasztott Csáti Dániel kőrösi prédikátort ismerje el superintendensnek.	dátum nélkül	latin ny.	
444-446	Az 1646.-i pozsonyi országgyűlésnek a vallási (templom) ügyek rendezésére kiküldött biztosainak jegyzőkönyve 1647. ápr.20-ról. A Nógrád vm.-i Maskfalva ág. hitv. anyaegyház és Lehota, Praga, leányegyházaknak a róm. katholikusok által elfoglalt ingatlanait (földek, rétek) visszaadja. 	1647. ápr.29.	latin ny.	
446-452	A Nógrád vm.-i ág. hitv. és helv. hitv. lakosok beadványa az uralkodóhoz. A guttai ág. hitv. lelkészt a berceli plebánus kocsijáról leszállította és plebániáján fogva tartotta, mert filiájában keresztelt, ugyancsak a berceli plebánus megakadályozta, hogy a filiában lakók Guttára istentiszteletre mehessenek. A marcali plebánus Mahora községben meggátolta Három Királyok napján a kollektálást, a hívektől való gyűjtést. A felsorolt régebbi törvények és rendeletek alapján arra kérik az uralkodót, hogy engedélyezze prédikátorainak a filiákban való szolgálatot, amelyet a vm.-i gyűlés megtiltott. 	dátum nélkül	latin ny.	
453-457	Lovas (Zala vm.) község helv. hitv. lakosainak beadványa az uralkodóhoz. A veszprémi káptalan tagjai ügyésze két csatlós kíséretében templomukat, a paróchiát és a tanítói lakást lepecsételték. Később szigorú parancsot adott ki a káptalan, hogy tudtuk nélkül ne merészeljenek a lovasiak új prédikátort szolgálatba állítani. Arra kérik az uralkodót, hogy a templomukat elfoglalni szándékozókat tiltsa el az erőszakoskodástól, engedje meg, hogy új prédikátort állíthassanak szolgálatba és védelmezze meg őket.	dátum nélkül	latin ny.	
457-459	Dóczi Ferenc Zala vm. szolgabírójának igazoló levele 1753. júl.13-ról. Kihírdeti a szolgabíró Csicson, hogy Bíró Márton veszprémi püspök mint földesúr megtiltja, hogy a csicsói ref. lakosok továbbra is műveljék földjeiket, mert engedetlenségük miatt elveszi azokat tőlük, házaikat felbecsülteti, a becsárat kifizeti s helyükre engedelmes jobbágyakat telepít. A csicsói ref. nyilatkozata a szolgabíró előtt, melyben megkérik földesurukat, hogy engedje meg nekik továbbra is a földek művelését, azonban határozza meg a földek utáni szolgálmányokat is. (censust)	1753. júl.13.	magyar ny.	
459-461	Dóczi Ferenc, Zala vm. szolgabírájának igazolólevele arról, hogy kihírdette Csicsón Bíró Márton veszprémi püspök felszólítását, hogy a csicsói ref. lakosok adják át neki templomuk kulcsát, valamint arról, hogy a csicsói ref. lakosok kijelentették előtte, hogy semmiféleképpen sem hajlandók átadni a templom kulcsát, amíg az uralkodó előtt el nem dől ez ügyben beadott kérelmük.	1753. márc.19.	magyar ny.	
461	Dóczi Ferenc Zala vm. szolgabírájának igazolólevele arról, hogy a veszprémi püspök mint földesúr a csicsói lakosok házait az ő jelenlétében egy ahhoz értő mesterember által felbecsültette.	1753. júl.31.	magyar ny.	
462-464	A csicsói (Zala vm.) helv. hitv. lakosok beadványa az uralkodóhoz. Bemutatják az 1540-ből való szerződést, amelyet a földek használatára vonatkozólag kötöttek ebben az évben, amikor benépesítették Csicsót. Ez időtől fogva állandóan szabad vallásgyakorlatuk volt. A veszprémi püpöknek az a célja, hogy templomuktól, tehát vallásgyakorlatuktól megfossza őket. Szerződésbeli kötelességeiknek mindig eleget tettek. Ezzel szemben a földek mívelésétől eltiltotta őket, házaikat felbecsültette és most tél előtt ki akarja őket űzni. Kérik az uralkodó védelmét és igazságos rendelkezését.	dátum nélkül	latin ny.	
465-480	Feljegyzések az ág. és helv. hitv. prédikátoroknak a filiákba való kijárási jogáról, melyeket a régebbi törvények és rendeletek biztosítottak. (1647, 1681, 1691, 1725) ellentétben az 1749. jan.27-én kiadott uralkodói rendelettel, mely megtiltja a prédikátorok kijárását és szolgálatát a filiákban, melyeket a plebánus fennhatósága alá rendel.	dátum nélkül	latin ny., 2 példány	
481-484	Szabolcs vm. helv. hitv. nemeseinek beadványa az uralkodóhoz. Csák István vicearchidiaconust (főesperes) tokaji plebánus Szabolcs vm. 1752. jún.8-i közgyűlésén azt javasolta, hogy a helv. hitv. prédikátorokat tiltsa el a vm. a filiákba való kijárástól, amit a vm. ki is mondott. Ez ellentétben áll az 1681. évi 26. törvénycikkel, amely kimondja, hogy az ág. és helv. hitvallásúak birtokában levő templomok, iskolák, javadalmak továbbra is birtokukban maradnak. Ugyanígy szól az 1731.-i Carolina Resolutió is. Kérik az uralkodót, hogy engedélyezze prédikátoraiknak a filiákba való kijárást és szolgálatot.	dátum nélkül	latin ny.	
485-492	Ugyanaz, mint a 465-480. oldalakon levő iratok.	dátum nélkül	latin ny.	
493-500	Feljegyzés az 1749. jan.19-én kiadott és a prédikátoroknak a filiákba való kijárását megtiltó uralkodói rendelettel kapcsolatban kifejti, hogy az 1647., 1681., 1687., 1725. évi törvények, ill. rendeletek biztosították a filiákba való kijárásának jogát.	dátum nélkül	latin ny.	
501-504	A lovasi ref. hívek (Zala vm.) feljegyzései az ágens számára. Trestyén József vak prédikátoruk 1753. júl.13-án meghalt, másnap eltemették és ugyanakkor Egredi Pált hívták meg prédikátoruknak, aki azonnal megkezdte szolgálatát, de már júl.18-án a veszprémi káptalan tagjai két fegyveres csatlósukkal rájuk törtek, hogy templomukat elfoglalják. Közlik, miként bántalmazták a csatlósok puskáikkal, Dubniczai kanonok furkósbottal ütlegelték a templomuk megvédésére a faluból és a mezőről összegyűlt reformátusokat. A templomot a parochiát és a tanítói lakást lepecsételték, de a pecséteket a reformátusok letörték. Eltávoztukban a puskából rá is lőttek a lakosokra. A káptalan megtiltotta, hogy új prédikátort állítsanak szolgálatba. Kérik az ágenst, hogy terjessze ügyüket az uralkodó elé.   			
505-506	Bölöni Sándor (Közép-Szolnok vm.) beadványa az uralkodóhoz. Három jelölt közül egyhangulag őt választották meg a legutóbbi tisztújításkor a vármegye alispánjává, azonban az uralkodó nem erősítette meg tisztségében. - Az erdélyi országgyűlés az itélőmesteri tisztre jelölte. Arra kéri az uralkodót, vagy erre, vagy más tisztségre nevezze ki.	Dátum nélkül.	latin ny.	
507-508	Sárosi György, Ózdi György, Szentiványi Sámuel és Zsigmond, Nagy Miklós és Zsigmond beadványa az uralkodóhoz. A szentrontási unitárius templom visszafoglalásában való részvételük miatt ügyészi eljárás indult ellenük. Ez ügyben vizsgálatot is tartottak, melyről szóló jegyzőkönyvet felküldték az uralkodó elé. - Ártatlanságuk igazolása végett új vizsgálat megtartását kérik és ezt érdektelen személyek vigyék végbe. - Szentiványi Zsigmond tagadja a neki tulajdonított kijelentést, hogy "ha őfelsége nem szünteti meg az ellentéteket, majd megszünteti a török". Kérik az uralkodó kegyelmét.	1752-1753.	latin ny.	
509-510	Toldalagi László kérvénye az uralkodóhoz, amelyben kéri, hogy erdélyi ítélőmesterré (protonotariussá) nevezze ki.	dátum nélkül	latin ny.	
510-516	Lusus Juvenilis = tréfás játék. Valószínűleg valamelyik bíróság előtt lefolyt per paródiája kitalált nevekkel.	dátum nélkül	latin ny.	
516	Nagy Gábornak a Dezsőffí-féle lovasrend hadnagyának folyamodványa az uralkodóhoz, hogy nevezze ki kapitánnyá.	dátum nélkül	latin ny.	
517-524	A komáromi és a győri gabonakereskedők beadványa a Helytartótanácshoz. Moson-Komárom vármegyékhez. Moson vármegye folyamparti illetéket követel tőlük, mellyel szemben hivatkoznak kiváltságaikra és nemesi előjogaikra. - Kérik a Helytartótanácsot, hogy utasítsa a vármegyéket, ne követelje tőlük a folyamparti illetéket.	1743-1754-ből keletkezett iratok	latin ny.	
525-529	A miskolci csizmadiacéh tagjainak beadványa az uralkodóhoz. Arra kényszerítik őket, hogy olyanokat is bevegyenek a céhbe, akiknek Miskolcon sem polgárjoguk, sem céhbeli joguk sincs rá. A vallás ürügye alatt háborgatják őket. - Kérik az uralkodót, hogy a felvételüket kérő katholikus mestereket hozzájuk utasítsa, vagy ha az uralkodó dönt céhbeli kiváltságuk kiterjesztéséről, ez ne zavarja a céh harmóniáját.	dátum nélkül	latin ny.	
529-530	Az erdélyi bányabíróság ajánlólevele Turóczi alias Jeszenszky István a zalatnai kincstári uradalom bányabíróságának ügyvédje számára, hogy a Krakkó (Fehér vm.) községben az erdélyi fejedelmektől adományként kapott két nemesi telket és a Selymetzi István féle ugyanott levő két nemesi telket, érdemeire való tekintettel a visszaváltási összeg lefizetésével ő és utódai birtokolhassák.	dátum nélkül	latin ny.	
530	Az erdélyi kormányzóság végzése Turóczy István birtok visszaváltási ügyében. Forduljon ez ügyben az uralkodóhoz.	1748. jún. 24.	latin ny.	
530	Az erdélyi kormányzóság rendelete 1750. okt. 26-ról. A krakkói telkek ügyében vizsgálatot tartsanak, hogy milyen nemű telkek azok, kiktől kell visszaváltani és kiknek a haszálatában vannak?	1750. okt.26.	latin ny.	
531-532	A krakkói 4 telek felbecslése.	1751. febr.19.	latin ny.	
531-534	Thuróczy alias Jeszenszky István beadványa az udvari bányaigazgatósághoz. Két telke van Krakkó (Fehér vm.) községben, amelyeket gróf Tököli Imre adott zálogba. Ezeket ő magához váltotta. A harmadikat Bethlen István gróf földesúr adta zálogba, a negyediket Tököli Imre. E két utóbbit Apaffy Mihály fejedelem 1679-ben jóvá is hagyta. Ezek most az ő használatában vannak. A bányaigazgatóság támogatását kéri és közbenjárását, hogy továbbra is az ő és örökösei használatában maradjon a fentebbi krakkói 4 telek.	dátum nélkül	latin ny.	
534-537	Sárkány, a miskolci csizmadia céh helv. hitvallású megbízottja beadványában arra kéri a magyar udvari kancelláriát, hogy ne kényszerítsék őket a róm. katolikus szertartásokra, hanem a debreceni mészároscéhhel megegyezően őnekik is adjon felmentést.	dátum nélkül	latin ny.	
537-540	Dömjén Gergely ágens levele .................. superintendenshez. +A visitatió ügyében írt 3 levelét megkapta. Nem tanácsolja, hogy ez ügyben beadványt adjanak be, mert az elutasító lesz, amint a kancellártól értesült. A superintendensnek nem engedik meg, hogy faluról-falura járva vizitáljon, mert a superintendens jogköre a prédikátorok erkölcsi magatartására terjed ki csak. Ha pedig valamelyik prédikátor ilyen vétségbe esik, magához hívatva, vagy hozzá kimenve el is intézheti. +Megvárja, míg feljönnek a világi urak Bécsbe, és velük megtárgyalja a kérvény beadását a kancelláriára. Ha itt elutasítják, a király és a minisztertanács elé fellebbezik, hogy kedvező döntést eszközöljenek ki. Ezt javasolta egyi itteni főember. Debrecenbe utaztában felkeresi a superintendenst.	1754. ápr. 23.	magyar ny.	
541-542	Borsos János, szászvárosi jegyző beadványában az uralkodóhoz fordul. Az erdélyi kincstári javak igazgatója értesítette, hogy a használatában levő magyarigeni birtokot a kincstár visszaváltja a zálogból. Arra kéri az uralkodót, hogy újabb zálogbaadással továbbra is birtokában maradhasson.	1754. febr.1.	latin ny.	
542-545	Az uralkodó rendelete Közép-Szolnok vm.-hez 1753. okt.1-ről. Meghatározza a vm. új pecsétjét és elrendeli, hogy ezután ezt használja.	1753. okt.1.	latin ny.	
545-547	Bánffy Dénes gróf beadványa az uralkodóhoz. Egy szebeni polgárral szerződést kötött annak házára. Az özvegye azonban a szerződés megsemmisítésére igyekszik. Arra kéri az uralkodót, hogy kötelezze az özvegyet és Szeben város előljáróságát a szerződés elismerésére.	dátum nélkül	latin ny.	
547-552	Nemes Ádám erdélyi ítélőmester beadványa az uralkodóhoz. Grófi címet kér a maga és utódai számára.	dátum nélkül	latin ny.	
553-558	Hirschel Izsák Nógrád megyei zsidó beadványa az uralkodóhoz. Bécsi kereskedőktől 8000 forintot vett kölcsön, melyet Nógrád megyei üzemére kebeleztek be. Most végrehajtást foganatosítottak ellene. A végrehajtás beszüntetését kéri.	dátum nélkül	latin ny.	
559-561	Wolff Ábrahám zsidó beadványa az uralkodóhoz, melyben kéri, hogy a Trencsén város által a Jezerovics–féle örökség zár alá vételét helyezze hatályon kívül.	dátum nélkül	latin ny.	
561-562	Bobik János beadványa az uralkodóhoz, melyben Hunyad vm.-i alispánná történt megválasztásának jóváhagyását kéri.	dátum nélkül	latin ny.	
563-565	Süllyei Dániel beadványa az uralkodóhoz. Előadja azokat a hatalmaskodásokat, amelyeket Csonokosi György követett el rajta: elfogatta, bilincsbe verette és börtönbe záratta. Fehér vm. törvényszéke elé idéztette Csonokosit, de nem jelent meg, mire a vm. szabadon bocsátotta őt a börtönből. Arra kéri az uralkodót, hogy rendelje el ügyének a kir. táblán való tárgyalását és adjon neki elégtételt.	1754. febr.	latin ny.	
565-567	Thodor János folyamodványa az uralkodóhoz. Valami bányászati ügyben visszaélést követett el a fia, amiért 3 évi börtönbüntetést kapott. Ebből két évet már letöltött. Arra kéri az uralkodót, hogy engedje meg, ill. engedje el az egy évet és bocsátassa szabadon a fiát.	dátum nélkül	latin ny.	
567	Lósika Imre báró a beleznai lovas ezred zászlótartója betegsége gyógyítására beadványában még 2 hónapi szabadságot kér az uralkodótól.	dátum nélkül	latin ny.	
568-569	Teleki Ádám gróf beadványa az uralkodóhoz. Az anyósa által elvitt gyermekének és dolgoknak visszaadása végett folyó perében rendelje el az uralkodó a tárgyalás meggyorsítását.	dátum nélkül	latin ny.	
569-570	Helyzetkép, melyben leírja gr. Teleki Ádám, hogy feleségének, Toroczkai Klárának eltemetése után milyen erőszakos módon viselkedett és cselekedett az anyósa.	dátum nélkül	latin ny.	
570-571	Bethlen György gróf kötelezvénye 1500 Rénes forintról, melyet Dömjén Gergelytől kapott kölcsön Bécsben.	1750. máj.31.	latin ny.	
572	Dömjén Gergely kötelezvénye ifj. Kozma József részére, akitől gróf Bethlen György számára 500 forintot vett kölcsön.	1750. jún.7.	latin ny.	
572-573	Dömjén Gergely kötelezvénye. Mivel az adós sem a tőkét, sem a kamatokat nem fizette ki hitelezőjének a megállapított időre, kötelezi magát, hogy december végéig mindezt kifizeti. 	1750. jún.29.	latin ny.	
573-574	Bethlen György gróf kötelezvénye, hogy ifj. Kozma Józseftől 500 forintot kölcsön vett.	1750. jún.7.	latin ny.	
574-575	Bethlen György gróf kötelezvénye, hogy ifj. Kozma Józseftől 400 forintot vett fel kölcsön.	1750. jún.29.	latin ny.	
575-580	Dömjén Gergely erdélyi udvari ágens és Pandi János debreceni senátor beadványa az udvari kamara elnökéhez. Sógoruknak, Pósalaki Jánosnak az elhalálozásával a Monos-petriben fekvő (Bihar vm.) birtokra nézve megszűnt az örökösödési joguk, mert a leányágat az adománylevél szerint csak a zálogösszeghez való jogosultság illeti meg. Kérik a segítségét, hogy leányágon örökölhessék a birtokot.	dátum nélkül	latin ny.	
581-582	Sári Péter hajdúnánási lakos beadványa az uralkodóhoz. Nánás város előljárósága és több lakosai büntető peres eljárást indítottak ellene és el is ítélték őt. A mellékelt vizsgálati jegyzőkönyvek alapján kéri ügyének pártatlan felülvizsgálatát.	1754. márc.	latin ny.	
583-585	Feljegyzések arról, hogy Sári Péter volt hajdúnánási hadnagy (bíró) miként került ellenségeskedésbe Oláh Mihály és András nánási lakosokkal az ezeken behajtott 600 forint tartozás miatt, miként mocskolták, vádolták Sári Pétert, sőt el is ítélték.	dátum nélkül	latin ny.	
585-587	Harmath György felesége és leánya nyilatkozata arról, hogy a nánási reformátusok miként szidalmazzák, gúnyolják a római katholikusokat, sőt Otsai János iskolamester, a nánási prédikátor veje egy csúfolódó könyvet állított össze, melyben a róm. katholikus vallást, a pápát, püspököket, papokat, stb. gyalázza, s amelyet odaad olvasni a nánási reformátusoknak.	dátum nélkül	magyar  ny.	
587-588	Sári Péter levele gróf Csáky Antalhoz, a Hajdú városok adminisztrátorához, melyben leírja panaszait a hajdúkapitány és nánási bírák ellen.	dátum nélkül	magyar ny.	
589	A Htt. felterjesztése az uralkodóhoz. Csáky Antal gróf által beterjesztett iratok alapján ismerteti a Sári Péter–féle ügyet és érdektelen bíróság kiküldését kéri.	1754. febr.21.	latin ny.	
590	Csáky Antal gróf beadványa a Htt.-hoz. Felterjeszti Sári Péter hajdúnánási lakos panaszait s iratait a Htt.-hoz. 	1754. febr.15.	latin ny.	
591	Lázár János gróf beadványa az erdélyi-bánsági illir–ügyek bizottságához, melyben kéri a kancellária levéltárában levő adománylevélnek a kiadását.	dátum nélkül	latin ny.	
592	Toldalagi László gróf beadványa az uralkodóhoz. Családi irataik 1709-ben a szárhegyi (Gyergyó-Szék) franciskánus kolostorban elégtek. Kéri, hogy kihallgatást kapjon az uralkodótól.	dátum nélkül	latin ny.	
593	Az uralkodó rendelete gróf Csáky Antalhoz mint hajdúvárosiak földesurukhoz, hogy Sári Péter ügyét mielőbb vétesse felülvizsgálat alá, azt a hazai törvények szerint tárgyaltassa le és ha ellene marasztaló ítéletet hoznának, személyének biztonsága mellett és az ítélet végrehajtása előtt fellebbezési lehetőséget biztosítsanak számára. A katholikus vallás ellen nyilatkozókat hallgasa ki, küldjön véleményt ezekről, vajon szükségét látja-e annak, hogy nyilvános vizsgálatot indítsanak ez ügyben. 	1754. márc.7.		
594-595	A Htt. előterjesztése az uralkodóhoz Sári Péter hajdúnánási lakos panasza ügyében. Felküldi Csáky Antal grófnak, a hajdú–városok adminisztrátorának véleményét. 	1754. jan.20.	latin ny.	
595-597	Csáky Antal gróf beadványa a Htt.-hoz. Felterjeszti véleményét a Sári Péter ellen folytatott perben. Utasította a hajdú–városokat az ügy újra felvételére.	1754. jan.22.	latin ny.	
598-599	Toldalagi László gróf beadványa az uralkodóhoz. Három évvel ezelőtt számfölötti bírónak nevezte ki őt az uralkodó az erdélyi kir. táblához. Tisztét fizetés nélkül töltötte be. Most azt kéri, hogy az üresedésben lévő tényleges bírói tisztségre nevezze ki.	dátum nélkül	latin ny.	
599-600	Boer István beadványa az uralkodóhoz. Ifj. Vass Dániel rokona hatalmaskodása miatti perében soronkívüli eljárás engedélyezését kéri az erdélyi kir. táblán.	dátum nélkül	latin ny.	
600-601	Szentkereszti Sámuel báró beadványa az uralkodóhoz, melyben arra kéri, hogy az erdélyi kir. táblánál üresedésbe került tényleges bírói tisztségre őt nevezze ki.	dátum nélkül	latin ny.	
602-603	Az uralkodó rendelete, mellyel Toldi Ádámot az erdélyi kir. táblához számfölötti bíróvá nevezi ki.	1754. febr.2.	latin ny.	
603-604	Az uralkodó rendelete, mellyel ifj. Bánffy Farkas bárót az erdélyi kir. táblához számfölötti bíróvá nevezi ki.	1754. febr.2.	latin ny.	
605-614	Teleki Ádám gróf adósságainak iratai.	1750-1754.	latin ny.	
615-617	Koller Ferenc levele N. N. személynökhöz. Gróf Kaunitz kancellár kérésére figyelmébe és pártfogásába ajánlja Hirschel Izsák Nógrád vm.-i zsidónak a bécsi kereskedőkkel adóssága és üzeme lefoglalása ügyében folytatott perét.	dátum nélkül	latin ny.	
618	Kislingstein Bálint nagyszebeni polgár folyamodványa az uralkodóhoz. Apósa halála után eladásra kerül nagyszebeni háza is. Arra kéri az uralkodót, hogy elővételi jogot biztosítson neki.	dátum nélkül	latin ny.	
619-620	Az uralkodó rendelete, mellyel báró Korda Györgyöt az erdélyi kir. tábla tényleges bírójává kinevezi.	1754. jan.18.	latin ny.	
621	Schuller Mihály medgyesi jegyző folyamodványa az uralkodóhoz. Kéri, hogy az erdélyi kormányzósághoz titkárrá nevezze ki.	dátum nélkül	latin ny.	
622	Büdeskúti István és Lajos beadványa az uralkodóhoz. Nagyatyjuk adományként kapta az uralkodótól a Sz.demeteri dézsmát. Atyjuk halála után az erdélyi államügyész ezt tőlük megvonta. Arra kérik az uralkodót, hogy adományozza nekik és utódaiknak.	dátum nélkül	latin ny.	
623-631	Az Edelspacher Mátyás (Arad vm.) utódai örökösödési perének iratai.	1753. 	latin ny.	
631-632	Korda György báró folyamodványa az uralkodóhoz. Nánási István és felesége Nemesi Erzsébet végrendeletileg reá hagyták vagyonukat. Haláluk után azonban Nemesi Erzsébet rokonai maguknak követelték a vagyont és a maguk részére foglalták le a kúriát. Arra kéri az uralkodót, hogy a követelőket a törvényes eljárásra utasítsa, őt pedig helyezze a vagyon birtokába.	dátum nélkül	latin ny.	
633	Túri Sámuel kérvénye az uralkodóhoz. Visszatérve a külföldi akadémiákról Halléból és Magdeburgból, kéri a kiutazásakor adott kötelezvénye visszaadását az erdélyi kancellária irattárából.	dátum nélkül	latin ny.	
634	Toldi Katalin (özvegy) beadványa az uralkodóhoz, hogy a győri püspöki szék előtt folyó peres ügyében felülvizsgálatot rendeljen el.	dátum nélkül	latin ny.	
635-636	Huszár János, Mészöly György és Dörögdi György (Fehér vm.) birtokosok beadványa az uralkodóhoz, hogy őket és utódaikat továbbra is hagyja meg Dogard, Tinód és Réth-Szilason fekvő birtokuk használatában.	dátum nélkül	latin ny.	
636-639	Cseh Erzsébet, özv. Torkos Jakabné beadványa az uralkodóhoz. Férje Veszprém vm. adószedője volt. A vm. 100 aranyat követel megtéríteni. Férje mindenkor pontosan elszámolt és felmetést kapott. Kéri az uralkodót, mentse fel a 100 arany fizettség megtérítése alól.	dátum nélkül	latin ny.	
639-644	Szentkereszti Sámuel báró beadványa az uralkodóhoz. Fekélyének gyógyítása miatt sem a kir. tábla, sem az országgyűlés ülésein nem lehet jelen. Felmentést kér az uralkodótól.	dátum nélkül	latin ny.	
645	A győri és komáromi halkereskedők beadványa az uralkodóhoz. Bajaik orvoslása végett kérelmet adtak be a kancelláriára, mely ügyüket felülvizsgálatra adta ki. Kérik, hogy könnyítse meg és mérsékelje terheiket, megakadt ügyüket pedig vizsgálja felül az uralkodó. 	dátum nélkül	latin ny.	
646-648	A máramarosszigeti mészárosok folyamodványa az uralkodóhoz. A kincstári ügyész földesúri jogára való hivatkozással nemcsak a helybeli csizmadiák régi kiváltságait sértette meg, hanem a mészárosoktól is elvette a húskimérés jogát és zsidóknak adta át. Arra kérik az uralkodót, hogy helyezze vissza őket régi jogaikba.	dátum nélkül	latin ny.	
649	Saliet Claudius bécsi kereskedő beadványa az uralkodóhoz. Erdélyi ügyeinek elintézésére megbízást adott Tolnai Jánosnak, Nemai Jánosnak, Siménfali Jánosnak és Ruttkai Jánosnak. Kéri ezek jóváhagyását és a megbízóleveleknek az erdélyi kancellária által kiadását.	dátum nélkül	latin ny.	
649-651	Lázár János gróf beadványa az uralkodóhoz, hogy a neki adományozott Drassai–féle javak becsértékét szállítsa le.	dátum nélkül	latin ny.	
652-660	Dömjén Gergely beadványa az uralkodóhoz a Bethlen György gróf részére szerzett kölcsönt a hitelezők őrajta követelik. Kéri, hogy kötelezze Bethlen Györgyöt a kölcsön összeg megfizetésére.	dátum nélkül	latin ny.	
661-662	Az uralkodó rendelete, mellyel Szentkereszti Sámuel bárót az erdélyi kir. tábla számfölötti bírájává nevezi ki. 	1754. jan.18.	latin ny.	
662-666	Az uralkodó rendelete, mellyel Csedő Antal őrnagynak Csík-Szent Györgyi előnévvel nemességet és címert újra adományoz.	1753. okt.29.	latin ny.	
666-670	Dömjén Gergely feleségével, Pósalaki Klárával és Pándi János feleségével, Pósalaki Zsuzsannával beadványukban arra kérik az uralkodót, hogy a Pósalaki János debreceni jegyzőnek 1696-ban adományozott Monos–Petri (Bihar vm.) birtokot a család fi–ágának kihalta után a leányág örökölhesse. Ha ez nem lehetséges, úgy utasítsa a kincstári ügyészt a barátságos megegyezésre.	dátum nélkül	latin ny.	
670-675	Pándi János debreceni senátor, Pósalaki Zsuzsanna férje és Dömjén Gergely erdélyi és magyarországi ágens, Pósalaki Klára férje beadványukban arra kérik az uralkodót, hogy a Pósalaki család fi–ágának kihaltával a Monos–Petri birtokot a leányág is bírhassa. Utasítsa a kincstári ügyészt, hogy a velük való tárgyalásra tűzzön ki határidőt. Úgy Pándi János mint Dömjén Gergely felsorolják érdemeiket.	dátum nélkül	latin ny.	
676-678	I. Rákóczi György erdélyi fejedelem adománylevele id. Kassai István számára. Drassó helységét, Springh, Gergelyfája és Wingardt helységekben levő kúriákat hozzátartozékaival együtt 7000 forintért zálogba adja.	1635. dec.10.	latin ny.	
679-680	Pándi János debreceni senátor, Pósalaki Zsuzsanna férje és Dömjén Gergely udvari ágens, Pósalaki Klára férje beadványukban arra kérik az uralkodót, hogy a Monos–Petri (Bihar vm.) birtok zálogjogának felszámolása ügyében utasítsa a kincstári ügyészt a velük való tárgyalásra. 	dátum nélkül	latin ny.	
681-683	Was Anna, előbb Rédey Ferencné, most Vay Ábrahámné beadványa az uralkodóhoz. Ugyanaz, mint a 213-216. oldalakon levő irat.	dátum nélkül	latin ny.	
683-685	Was Anna, előbb Rédey Ferencné, most Vay Ábrahámné beadványa az uralkodóhoz. Ugyanaz, mint a 217-220. oldalakon levő irat. 	dátum nélkül	latin ny.	
686	Bethlen Sámuel gróf beadványa az uralkodóhoz, melyben Benedek (Fehér vm.) helységben levő birtok használatának további megadását kéri.	dátum nélkül	latin ny.	
687-692	Teleki Ádám gróf feljegyzései Toroczkói Erzsébet hozományáról.	dátum nélkül	latin ny.	
693-694	Miksa Antal László a kamarai bevételek ellenőrének beadványa az uralkodóhoz, melyben a kamarai pénztárosi tisztségre való kinevezését kéri.	dátum nélkül	latin ny.	
694-698	Vay Ábrahám beadványa az uralkodóhoz. Sennyey László báró ellen erőszakoskodása miatt pert indított Szabolcs vm. alispánja előtt. Arra kéri az uralkodót, hogy a beküldött tájékoztatás alapján hagyja jóvá az alispán ítéletét. Sennyeyt pedig utasítsa a törvényes eljárás útjára, továbbra is jogtalanul jár el.	dátum nélkül	latin ny.	
699-708	Wolff Ábrahám zsidó 2 beadványa az uralkodóhoz, a Jezovics–féle örökség zárlat alá vételéről, a követelések kielégítés miatt új bírói eljárás megindítását kéri.	dátum nélkül	latin ny.	
709-710	Cserei Elek beadványa az erdélyi bányaügyi küldöttséghez. Azt kéri, hogy az erdélyi kir. táblánál megüresedett ítélőmesteri, vagy pedig a titkári tisztségre őt ajánlják kinevezésre az uralkodónál.	dátum nélkül	latin ny.	
710-711	Edelspacher Mihály beadványa a tiszántúli kir. kerületi táblához, hogy a Bogády Pál és a közte fennálló peres ügyben pontos határidőt tűzzön ki.	dátum nélkül	latin ny.	
711	Fekete György értesítése Edelspacher Mihályhoz, hogy peres ügyét az uralkodó tárgyalásra 1754. jan.4-re tűzte ki.	1753. aug.29.	latin ny.	
711	Fekete György értesítése ismeretlenhez, hogy Edelspacher Mátyás peres ügyét az uralkodó rendelete értelmében elnapolja mindaddig, míg a panaszok megismerése után nem intézkedik az uralkodó.	1753. szept.17.	magyar ny.	
712-713	Szentkereszti Sámuel báró beadványa az uralkodóhoz, hogy még az atyja idejéből fennálló kincstári járulékai fejében vagy a Bányabükkön, vagy a Fogaras megyei Felső-Venitzén fekvő birtokot adja neki zálogba.	dátum nélkül	latin ny.	
713-718	Bogáthy Pál beadványa az uralkodóhoz. A közte és Edelspacher Mátyás közt fennálló vagyonjogi perét ismerteti és kéri az uralkodó támogatását.	dátum nélkül	latin ny.	
718-719	Balogh István porcsalmi lakos (Szatmár vm.) beadványa az uralkodóhoz. Nemességet kér a maga és fiai számára.	dátum nélkül	latin ny.	
720	Az uralkodó rendelete, mellyel Balogh István és fiai számára (Porcsalma, Szatmár vm.) nemességet adományoz.	1753. jún.4.	latin ny.	
721-722	Wolff Ábrahám zsidó beadványa az uralkodóhoz. A Jezorovics–féle követelései ügyében kiadott uralkodói rendeletet Trencsén város még nem foganatosította. Kéri, hogy a foganatosításra nézve utasítsa Trencsén város előljáróságát. 	dátum nélkül	latin ny.	
722-723	Illyés Sámuel beadványa az erdélyi–bánsági és illir ügyek bizottságához. Még atyja pert indított Nicola Emanuel lugosi lakos ellen. Mint néhai Király István debreceni szenátor meghatalmazottja, 1250 forint tőke és kamatai visszafizetése végett. Kéri, hogy az ügyet vizsgálják meg és szolgáltassanak neki igazságot.	dátum nélkül	latin ny.	
724-725	Özv. Zádori Ádámné Tiszabőcsi Zsuzsanna folyamodványa az uralkodóhoz. Asszonyfai (Győr vm.) birtokukat eladták Hollósi Ádámnak és Petrovicz Ádámnak, akik azonban az eladási összeget még mindig nem fizették meg s még kamattal is tartoznak. Adósai ellen pert indított, de a kincstári ügyész közbelépése miatt követelését még most sem kapta meg.  - Kéri az uralkodó intézkedését.	dátum nélkül	latin ny.	
725-729	Teleki Ádám gróf beadványa az uralkodóhoz. A közte és az anyósa özv. Toroczkai Zsigmondné közötti peres ügyét írja le és kéri a per meggyorsítása és igazsága megállapítása végett az uralkodó intézkedését. (Vesd össze: 568-570. oldalakkal.)	dátum nélkül	latin ny.	
729-737	László Márton, Verzár György és Márton szamosújvári örmény állatkereskedők letelepedési iratai. Szamosújvárról Debrecenbe szándékoznak letelepedni. Szamosújvár elöljárósága ellene, debreceni elöljáróság mellette foglal állást. A szepesi kamara levele szerint az uralkodó megengedte nevezett örmény kereskedőknek Debrecenben való letelepedését.	1753.	latin-magyar	
737-738	Riesch Farkas beadványa az uralkodóhoz. - Francescó Mária özv. Hohenaunét Sopron város elöljárósága előtt tartozása miatt beperelte és az özvegyet arra ítélték, hogy soproni házát adja át tartozása fejében. Kéri az uralkodót, hogy az ítélet végrehajtását, ill. annak céljából katonai karhatalmat bocsásson rendelkezésére.	1754.	latin ny.	
738-740	a) Trencsén város elöljáróságának határozata, hogy a Wolff Ábrahám kérésére kiadott uralkodói rendelet értelmében Trencsén város a Jezovits-féle vagyonról és zár alá vételéről tájékoztatást küld az uralkodónak.	1754. jan. 26.	latin ny.	
738-740	b) Borcsiczkó József levele meg nem nevezetthez, a Jezovits-féle vagyonnak a Trencsén város általi összeírása ügyében.	1754. jún. 28.	latin ny.	
740	Dömjén Gergely beadványa az uralkodóhoz. Erdélyi ügyeinek vitelére Siménfalvi János és Ruttkai János ügyvédek részére meghatalmazást adott. Kéri a meghatalmazási okirat kiadását.	dátum nélkül	latin ny.	
741-742	Lázár János gróf beadványa az erdélyi ügyek bizottságához. Az uralkodó rendelete szerint neki zálogba adott Drassó, Vingard és Gergelyfája helységek mielőbbi birtokbavételének az elintézését kéri meggyorsítani.	dátum nélkül	latin ny.	
743	Teleki Lajos gróf beadványa az uralkodóhoz. Kéri, hogy nevezze ki az erdélyi kir. tábla (rendes) tényleges bírájává.	dátum nélkül	latin ny.	
743-744	Az uralkodó rendelete, hogy Drassó, Spring, Vingard, Gergelyfája helységeknek Lázár János gróf számára történt zálogba-adásának az ügyét az erdélyi kir. tábla a következő bírói ülésszakban soronkívűl tárgyalja le.	dátum nélkül	latin ny.	
744-745	Rédei László gróf beadványa a minisztertanácshoz, hogy pártfogolja kérését, hogy az uralkodó őt nevezze ki Zaránd megye főispánjává.	dátum nélkül	latin ny.	
746-747	Wesselényi István báró beadványa az uralkodóhoz, illetve az erdélyi ügyek bizottságához, hogy Kékes (Doboka vm.) helység újonnan való adományozása alkalmával kiadott adománylevélben a szavatosságot pontosan fejezzék ki.	dátum nélkül	latin ny.	
747-748	Jasinszky József az erdélyi kormányzóság titkárának és Mihály testvérének beadványa az erdélyi ügyek bizottságához, hogy apósa Jaczédi Pál magyarigeni birtokát továbbra is megkaphassák zálogba.	dátum nélkül	latin ny.	
749-750	a) Elekesi Katalin özv. Antos Györgyné beadványa az uralkodóhoz. Férje az erdélyi kormányzóság számvevői hivatalának elnöke fizetését szokás szerint felvette az egész évre, azonban májusban elhalt, s most a kormányzóság felszólította az özvegyet a fizetési többlet visszatérítésére. Ő az első, akitől ezt a többletet követelik. Férje érdemeire és a saját nehéz sorsára való tekintettel kéri a befizetés elengedését.	dátum nélkül	latin ny.	
751-752	b) Ugyanaz a kancellárhoz. Kéri az uralkodóhoz beterjesztett előbbi kérése támogatását.	dátum nélkül	latin ny.	
752-753	Mezőtúri asszonyok beadványaikban arra kérik az uralkodót, hogy Egerben fogvatartott férjeik ügyét gyorsított eljárással tárgyaltassa le, s férjeiket bocsássa szabadon a családjukról és gazdaságukról való gondoskodás végett.	dátum nélkül	latin ny.	
753-758	Sorer Gáspár és Hirschel Izsák bécsi kereskedők közötti kölcsönügylet részletes leírása.	dátum nélkül	latin ny.	
758-759	Pruckenthal Sámuel, Szeben város titkárának beadványa az uralkodóhoz, melyben kéri, hogy az erdélyi kormányzósághoz a szász nemzet részéről őt nevezze ki titkárnak.	dátum nélkül	latin ny.	
760	Cserei Elek beadványa az uralkodóhoz, melyben az erdélyi kir. táblához (rendes) tényleges bíróvá való kinevezését kéri.	dátum nélkül	latin ny.	
761-763	Csedő Antal őrnagy beadványa az uralkodóhoz. Miután családi iratai elpusztultak, kéri nemességének és címerének igazolását.	dátum nélkül	latin ny.	
764	Ifj. Bánffy Farkas báró beadványa az uralkodóhoz, melyben kéri, hogy az erdélyi kir. táblához számfeletti bíróvá nevezze ki.	dátum nélkül	latin ny.	
765-770	A Pósalaki örökösök beadványa az uralkodóhoz, melyben arra kérik, hogy a monos–petri birtok jövedelmét még egy évig élvezhessék.	dátum nélkül	latin ny.	
771	Wesselényi Ferenc báró beadványa az erdélyi-bánsági-illir bizottsághoz, melyben az erdélyi kancellária által az uralkodóhoz felterjesztett kérvénye pártfogását kéri.	dátum nélkül	latin ny.	
771-774	A miskolczi helv. hitv. csizmadia céhmesterek beadványa az uralkodóhoz. Elsorolják az új céhszabályok kihírdetése óta a ref. és a róm. kath. céh-beliek közt támadt ellentéteket, melyek a céhtisztségek betöltése, a ref.-oknak a kath. körmenetekre való kényszerítése, az új zászló árának, stb. kifizetése miatt keletkeztek. Arra kérik az uralkodót, hogy hagyja meg őket régi békességükben. 	dátum nélkül	latin ny.	
775-780	Wesselényi Ferenc beadványa az uralkodóhoz, melyben olyan irányú rendelet kiadását kéri, hogy a Tasnádi és Krasznai birtokok ügyében közte és a kir. ügyész között keletkezett pert az erdélyi kir. táblán mielőbb tárgyalják le.	dátum nélkül	latin ny.	
781-782	Buzinkai György orvosdoktor, Debrecen fizikusának beadványa az uralkodóhoz. Atyja Buzinkai György magyarigeni birtokának (fundus) az erdélyi kamara által történt felbecsülése után 259 forint 32 1/2 krajcár további zálogösszeget állapítottak meg. Adománylevelet kér a birtokra nézve a maga és 3-ad ízigleni utódai számára.	dátum nélkül	latin ny.	
782-783	Buzinkai György beadványa az uralkodóhoz. Nagyatyja, Buzinkai Mihály zálogadományként kapta a magyarigeni (Alsó-Fehér vm.) birtokot. A kincstári ügyész újabb zálogösszeget vetett ki. Kész e zálogöszeget kifizetni és kéri, hogy e birtokra neki és utódainak új adománylevelet adjon.	dátum nélkül	latin ny.	
784	A Buzinkaiak magyarigeni birtokának (fundus) kamarai felbecsülése.	1754. jún.27.	latin ny.	
785-793	A Pósalaki örökösök beadványa a Magyar Kir. udvari kamara elnökéhez, melyben pártfogását kérik, hogy a monos–petri birtok használatában maradhassanak továbbra is.	dátum nélkül	latin ny.	
794-795	A Pósalaki örökösök (Dömjén Gergely és Pándi János) beadványa a nádorhoz. Támogatást kérnek ahhoz, hogy ők és örököseik újabb adomány folytán bírhassák a monos–petri birtokot.	1754. ápr.	latin ny.	
796-797	Némai Márton beadványa az uralkodóhoz, melyben az erdélyi kir. tábla rendes (tényleges) bírájává való kinevezését kéri.	dátum nélkül	latin ny.	
797-804	Gálos Sámuel beadványa az uralkodóhoz. Olyan irányú rendelkezést kér, hogy a Szabadhegyi örökösök elleni perét Bars vm. törvényszéke a következő ülésszakon vegye felülvizsgálat alá és a végrehajtás foganatosításával neki igazságot szolgáltasson. 	dátum nélkül	latin ny.	
805-808	A Pósalaki örökösök beadványa (töredék) az uralkodóhoz, melyben arra kérik az uralkodót, hogy a monos–petri birtokot a Pósaházi leányág is örökölhesse az újabb zálogilleték lefizetése mellett.	dátum nélkül	latin ny.	
809-810	Tofeus Mihály udvari prédikátor örököseinek beadványa gróf...-hoz, melyben arra kérik, hogy az Apaffy Mihálytól adományozott Székelyhid-i birtok élvezetében maradhassanak a leányági –Várallyai – örökösök, kik készek lefizetni az újabb zálogösszeget.	dátum nélkül	latin ny.	
811	Nagyapold község (Szász-szék) lakosainak beadványa az uralkodóhoz. Azt kérik, hogy ügyüket vegyék elő és döntsenek benne, hogy békességük legyen.	dátum nélkül	latin ny., töredék	
812	Következnek a kérvények második könyvének elkülönített kérvényei.			
813-814	Bantideu (?) Sámuel beadványa az uralkodóhoz. Arra kéri, hogy az erdélyi kormányzóságnál üresedésben levő ? tisztségre a szász nemzet részéről őt nevezze ki.	dátum nélkül	latin ny., töredék	
815-818	Bánffy György gróf unokájának beadványa az uralkodóhoz, hogy a sólyomkői birtokot a becsösszeg lefizetése mellett adományozza neki.	dátum nélkül	latin ny., aláírás nélkül	
819-822	Az erdélyi számvevői hivatal tervezetének kivonata a megyei alsóbbrangú tisztviselők kihágásainak meggátlásáról és napidíjaikról.	dátum nélkül	latin ny.	
823-826	Batthányi Zsigmond gróf kötelezvénye a 30.000,- forint kölcsönről, melyet Véber Ágoston Tamás haditanácsostól vett fel. Befejezetlen és aláírás nélküli irat	dátum nélkül	latin ny.	
827-830	Ugyanaz, mint az előbbi.			
831-835	Horváth Béla, Fehér vm. táblabírójának kötelezvénye 8000 forintról, melyet Budai Ádám generális főstrázsamestertől vett fel kölcsön.	dátum nélkül	latin ny.	
836-838	Horváth Béla táblabíró kötelezvénye, melyben a kölcsönvett 8000 forint biztosítékául leköti Hantos, Szered és Szent-Márton (Fehér vm.) helységben fekvő birtokait.	1754. márc.4.	latin ny.	
839-842	Vay László kötelezvénye 15.000 forintról, melyet Budai Ádám generális strázsamestertől vett fel kölcsön.	dátum nélkül	latin ny.	
843-846	Ismeretlen kötelezvénye 1400 forintról, melyet Budai Ádám generális strázsamestertől vett fel kölcsön, s ennek biztosítékául leköti Kecskeméten, Szent-Királyon, Borbás-Szálláson és Felső-Alpáron (Pest vm.) továbbá Golop (Zemplén vm.) és Abaúj vm.-ben fekvő birtokait.	dátum nélkül	latin ny.	
847-850	Hirschel zsidó és Sohr Gáspár, valamint némely bécsi kereskedők közti kölcsön ügyében keletkezett per rövid leírása.	dátum nélkül	latin ny.	
851-854	Bánffy Dénes gróf beadványa az uralkodóhoz. A sólyomkői birtok zálogbaadásának kitűzött tárgyalásnapjára betegségének kezeltetése miatt nem mehetett el. Új tárgyalási nap kitűzését kéri.	1754. jan.	latin ny.	
855-862	A.B.C. rendbe szedett tartalomjegyzék e kötet iratainak felterjesztőiről.			

II. kötet

Dömjén Gergely ágens által 1759-ben elintézett magyarországi és erdélyi kérvények gyűjteménye.

Lap-szám	Tartalom	Dátum	Megjegyzés	
1-9a	Debrecen város és Reviczky János közötti matai (Szabolcs vm.) malomperben hozott Szabolcs vármegyei törvényszék határozatok.	1757-1758.	latin ny.	
1-9b	Debrecen város beadványa az uralkodóhoz, melyben olyan rendelet kiadására kéri, hogy a matai (Szabolcs vm.) malomper ügyét a Szabolcs vármegye felülvizsgálat végett küldje át a kir. ítélőtáblára.	1759. febr.14.	latin ny.	
9-10, 13	Felfalusi Zsófia - özv. Szilágyi Mártonné beadványa az uralkodóhoz. A tiszántúli királyi ítélőtábla a közte és Nagyvárad város között fennálló kölcsönperben arra kötelezte, hogy a szükséges iratokat március 5-re terjessze be. Ennek azonban nem tud eleget tenni, s ezért 6 hónapi haladékot kér.	dátum nélkül	latin ny.	
11	Dömjén Gergely erdélyi ágens beadványa az uralkodóhoz. A királyi tábla megidézte őt. Maga helyett Tihanyi Dániel, Beniczki Sámuel és László ügyvédeket bízta meg képviseletével. Kéri számukra a megbízólevél kiadását.	dátum nélkül	latin ny.	
12	Gyulai Ferenc gróf beadványa az erdélyi kancelláriára. Igazolását kéri annak, hogy gróf Bánffy Máriának valódi és törvényes utóda és örököse.	dátum nélkül	latin ny.	
13-14	Gyulai Ferenc gróf beadványa az erdélyi kancelláriára. Mellékeli adóslevelének másolatát azzal, hogy a kancellária helyezze el a levéltárban, s hitelezőjének adjon nyilatkozatot e kölcsön betáblázásáról.	dátum nélkül	latin ny.	
15-21a	A debreceni kereskedőcéh beadványa az uralkodóhoz. Az uralkodó megengedte, hogy egyes gyolcsárusító asszonyok nemcsak a debreceni vásár idején árusíthatják szabadon áruikat, sőt kijárhatnak a vidékre is, amivel nagy kárt okoznak a céhbeli kereskedőknek. Mivel ezek már többen vannak mint a rendes céhbeli kereskedők, veszélyeztetik ezek megélhetését és hitelét. Arra kérik az uralkodót, hogy tiltsa el ezeknek a háztóli árusítását és ha az uralkodó rendeletét áthágják, büntessék meg őket.	dátum nélkül	latin ny.	
15-21b	A kereskedő (kalmár) céh beadványa Debrecen város tanácsához. A céhen kívüli gyolcsárusító asszonyok 1754-ben már 134-en vannak a városban, s ezeknek megengedte az uralkodó, hogy Debrecenben a vásárok idején szabadon árusíthatják áruikat. Sőt kijárhatnak a vidékre is. Ezek azonban titokban háztól is árusíthatják áruikat, amint ezt a mellékelt vizsgálati jegyzőkönyvvel igazolni tudják. Kéri, hogy ezek a vásárok idején kívül ne árusíthassanak, vagy ha árusítanak, büntessék meg őket.	1757. jún.30.	magyar ny.	
15-21c	A Htt. rendelete 1757. július 10-ről Debrecen város előljáróságához, melyben eltiltja a debreceni gyolcsárus asszonyokat a háztól való árusítástól, s ha mégis megteszik, háromszoros büntetéssel sújtassanak.		latin ny.	
15-21d	A Htt. rendelete 1755. április 14-ről Debrecen város előljáróságához. Megengedi a gyolcsárusító asszonyoknak a debreceni vásárok idején való árusítást és a vidékre való kijárást, akik azonban a rendelet ellenére járnak el, büntessék meg.		latin ny.	
21-24a	Gyulai Ferenc gróf kötelezvénye 24.500 forintról, melyet báró Schilson Ágostontól vett fel kölcsönbe.	1751. júl.6.	magyar ny.	
21-24b	Gyulai Ferenc gróf kötelezvénye 8.085 forintról, mellyel még adós báró Schilson Ágostonnak.	1759. febr.5.	magyar ny.	
25-26	Géczy György beadványa az uralkodóhoz. Kenderes, Tiszabeő és Ecseg helységekben fekvő birtokok zálogügyének pere már majdnem 10 éve húzódik. Arra kéri az uralkodót, engedje el, hogy a királyi tábla soronkívül tárgyalja le.	dátum nélkül	latin ny.	
26-29	Szeremley Sámuel beadványa az uralkodóhoz. Kéri, hogy az ő és ősei által gyakorolt nemességéről adjon neki és utódainak nemeslevelet. (carmalist)?	dátum nélkül	latin ny.	
29-31	Debrecen város előljáróságának folyamodványa az uralkodóhoz. Készek lefizetni a 3500 forint zálogpénzt és kérik, hogy adja zálogba a Szováth (Szabolcs vm.) helységben lévő 4 jobbágytelket.	dátum nélkül	latin ny.	
32-33	Feljegyzések  Herschel Juda és a bécsi kereskedők közti perre vonatkozólag a Herschelnek folyósított kölcsön vissza nem fizetése miatt.	dátum nélkül	latin ny.	
33-35	Ribiczei Ádám alezredes beadványa az uralkodóhoz. Rudabányán (Zaránd vm.) aranyat fedezett fel és az uralkodótól nyert engedély alapján 3 évi adómentességgel bányát nyitott. Mivel a hozam nem hozta meg a remélt jövedelmet, sőt újabb befektetésre lett szükség, újabb 4 évi adómentességet kér.	dátum nélkül	latin ny.	
36-38	Petrasch báró folyamodványa az uralkodóhoz. Arra kéri az uralkodót, hogy a közte és Svajger nevű hitelezője közt folyó per elintézésére s hitelezője kielégítésére küldjön ki Sáros vármegye bírákat.	dátum nélkül	latin ny.	
39-46	Baussnern Sámuel beadványa az uralkodóhoz, hogy az erdélyi kormányzósághoz őt nevezze ki a szász nemzet részéről tanácsosnak.	dátum nélkül	latin ny.	
47-50	Korda György báró beadványa az erdélyi kancelláriára. Azt kéri, hogy a közte és Nemes Júlia ifj. Korda Zsigmondné közt a jegyajándék kifizetése körül keletkeztt vitában az örökhagyó id. Korda Zsigmond végrendelete szerint járjon el.	dátum nélkül	latin ny.	
51	Lázár János gróf beadványa az uralkodóhoz, hogy vegye fel őt tényleges benső államtanácsosai sorába.	1759. szept.3.	latin ny.	
52-58a	Vékony Sára - özv. Kenderesi Istvánné folyamodványa az uralkodóhoz, hogy őt és gyermekeit az adófizetési mentességükben tartsa meg.	dátum nélkül	latin ny.	
52-58b	Hunyad vármegye igazolólevele a Kenderesi család származási adatairól, a Hunyad vármegyei Szálláspatakán és a Kraszna vármegyei Somlyón fekvő birtokaikról.	1758.	latin ny. másolat	
52-58c	Kraszna vármegye felterjeszti az uralkodóhoz Vékony Sára, özv. Kenderesi Istvánné jegyajándékát képező somlyói vagyonra vonatkozó vizsgálati jegyzőkönyvet.	1760. szept.24.	latin ny.	
58-62a	Teleki Zsuzsanna grófnő - báró Korda Györgyné beadványa az uralkodóhoz. Atyja rendelkezése folytán 26.000 forint biztosítékaként a Sorostelyi birtokot adta. Teleki László a 26.000 forint összeget le akarja fizetni, de viszály támadt köztük a kamatokra vonatkozólag. Arra kéri az uralkodót, hogy az ügyet tűzesse soronkívüli tárgyalásra az erdélyi királyi táblán.	dátum nélkül	latin ny.	
58-62b	Korda György báró és felesége által benyújtott előbbi kérvénnyel azonos tartalmú beadványa.	dátum nélkül	latin ny.	
63-70	Ivacskó Antal nagybányai bányász és bányabirtokos beadványa az uralkodóhoz. Nagybánya város előljárósága erkölcstelenséggel gynúsítja, bebörtönöztette. Biztosíték mellett szabadon engedte ugyan, de eljárást indított ellene. Ártatlansága tudatában kéri az uralkodót, hogy támogassa és kéri intézkedését.	dátum nélkül	latin ny. v.ö. 88-90. old.	
70-71	Feljegyzések az ágens fizetéséről, melyet a magyarországi helv. hitvallásúak részéről kapott. 1748-1759-ig.	1759. szept.14.	latin ny.	
72-73	Donáth Farkasnak az erdélyi királyi tábla bírójának beadványa az uralkodóhoz. Évek óta fizetésnélküli bírája az erdélyi kir. táblának. Kéri, hogy a felelevenített lovagi rendbe vegye be.	dátum nélkül	latin ny.	
73-88	A 13 szepesi város visszaváltására vonatkozó észrevételek.	1758.	latin ny.	
88-91	Ivácskó Antal nagybányai bányász és bányabirtokos beadványa az uralkodóhoz. Kéri, hogy óvadék ellenében bocsáttassék  ki a börtönből, menlevelet kapjon, hogy a Nagybánya város előljárósága előtt folyó perének tárgyalásán ártatlanságát bebizonyíthassa.	dátum nélkül	latin ny. v.ö. 63-70. old.	
90-93a	Borus István debreceni lakos, most katona kérvénye az uralkodóhoz, hogy bocsáttassa el a katonaságtól. 	dátum nélkül	latin ny.	
90-93b	Debrecen város vizsgálati jegyzőkönyve 1759. aug.1-ről, hogy Borus István nem volt csavargó, hanem jó adófizető debreceni lakos, akinek várandós a felesége és aki idős anyja és apósa eltartásáról is gondoskodik.		latin ny.	
90-93c	Debrecen város előljáróságának bizonyítványa, hogy Borus István nem kóbórló, hanem a város adófizető lakosa, felesége várandós, anyja és apósa eltartásáról gondoskodik.	1759. júl.30.	latin ny.	
93-94	Korda György báró beadványa az uralkodóhoz. A zilahi dézsma bérbeadását kéri 5 évre. 	1759. okt.22.	latin ny.	
94-95	Korda György báró kolozs-megyei főispán beadványa az uralkodóhoz. Az erdélyi kormányzósági Tanácsosok és a kir. tábla bírái (bizonyos?) haszonbér levonásától mentesek szoktak lenni. Kéri ennek őreá való alkalmazását.	1759. okt.22.	latin ny.	
95-97	Feljegyzések arról, hogy Hack Henrik Kristóf 1708-ban és 1716-ban Nagykereki és Artand helységeket Vásárhely Ádám részét Szakadát helység negyedrészét (Bihar vm.) kapta birtokul az uralkodóktól mindkét nembeli örökösödési joggal, de úgy, hogy ha azokat másnak eladja, a kir. kamarának joga van ezeket az eladásra kerülő birtokokat visszavenni. A nagykereki birtok már többször gazdát cserélt, kérik az uralkodó hozzájárulását.	dátum nélkül	latin ny.	
98-99	Id. Hódossi János beadványa az uralkodóhoz, melyben arra kéri, hogy a nagykereki birtok megvásárlásához adja hozzájárulását.	dátum nélkül	latin ny.	
100-101	Id. Hódossi János beadványa az uralkodóhoz. Kenderes és Tiszabeő helységekben fekvő birtokot néhai gróf Károlyi Ferenccel és Károlyi Klárával elcserélte. A Károlyi örökösök azonban megtámadták a cserekötést és eljárást indítottak ellene. Kéri az uralkodót, hogy birtokon belül adhasson be fellebbezést és szolgáltasson neki igazságot. 	dátum nélkül	latin ny.	
102-103	Vajda Erzsébet – özv. Vajda Mihályné beadványa az uralkodóhoz. Nagyszebeni házának egy részét bérbeadta az erdélyi főhadi kormányzószéknek, amely átalakításokat végzett rajta. Kéri az uralkodót, hogy kötelezze a főhadikormányzószéket az átalakítás visszaállítására.	dátum nélkül	latin ny.	
103-105	Id. Hódossy János beadványa az uralkodóhoz. Kenderes és Tiszabeő helységekben fekvő birtokot néhai gróf Károlyi Ferenccel és Károlyi Klárával elcserélte. Ez utóbbi örökösei a cserét megtámadták és ellene szóló ítéletet hozott Heves vármegye alispánja, sőt a birtok harmadára a királyi ügyész is jogot formál. Arra kéri az uralkodót, hogy biztosítsa számára a birtok elővételi és tulajdonjogát.	dátum nélkül	latin ny.	
105-106	Id. Hódossy János folyamodványa a királyi udvari kamarához, melyben azt kéri, hogy a kenderesi birtokra vonatkozó, közte és Haller István közt folyó pert vétesse felülvizsgálat alá.  	dátum nélkül	latin ny.	
107-108	Hiányzik e két oldal.			
109-116	Szontagh Gáspár beadványa az uralkodóhoz. Olahpatakán levő rézbányája Andrási Károly földbirtokának közvetlen szomszédságában fekszik. Viszályba keveredtek és a gróf az úri szék elé vitte az ügyet, holott ilyen ügyekben a bányabíróság az illetékes. Rendelje el az uralkodó, hogy az úri szék álljon el ennek az ügynek a tárgyalásától és az illetékes bíróság elé utalja.	1759. aug.22	latin ny. 	
116-117	Teleki Ádám gróf vezérőrnagy beadványa az uralkodóhoz. Kéri előléptetését és az ennek megfelelő fizetését.	dátum nélkül	német ny.	
118	Kézdivásárhelyi András szászvárosi református lelkész beadványa az uralkodóhoz. Feleségének Várallyai Juditnak, Benedek helységben levő birtoka új adományozás alá kerül. Kéri, hogy az új adománylevélben az ő neve is mint közös szerző neve benne legyen.	dátum nélkül	latin ny.	
119-122	Id. Hódossy János és Kossa Judit folyamodványa az uralkodóhoz. Megvették Martonossi Zsigmondtól és feleségétől, Ternyei Júliannától a Nagykereken és Artándon fekvő birtokot. A Szakadáton fekvő birtokrészüket, melyekhez bizonyos jogokat formál a kir. ügyész. Arra kérik az uralkodót, hogy juttassa nékik a birtokokat s ők felajánlanak hadicélokra 2000 forintot és kamatra adnak 10.000 forintot.	dátum nélkül	latin ny.	
122-123	Szeremlei Sámuel Debrecen város szószólója (tribunus plebis) beadványában arra kéri az uralkodót, hogy számára nemesi levelet adjon.	dátum nélkül	latin ny.	
123	Endrádi László Szatmárnémeti város szenátorának beadványa az uralkodóhoz. Nemességet kér.	dátum nélkül	latin ny.	
124	Id. Hódossy János beadványa az uralkodóhoz. A kereki birtok megvétele ügyében a királyi ügyésszel való újabb tárgyalásra utasította őket az uralkodó. Előterjesztik, hogy az uralkodónak érdekében áll a birtok igazi értékének a megismerése.	dátum nélkül	(töredék, aláírás nélkül), latin ny. 	
125-128	Id. Hódossy János folyamodványa az uralkodóhoz. Kéri az uralkodót, hogy a Nagykereken fekvő birtok megvétele ügyében az udvari kamarával kötött szerződését hagyja jóvá.	dátum nélkül	latin ny.	
129-139	Id. Hódossy János folyamodványa az uralkodóhoz. Kettős ok miatt tagadja meg az udvari kamara, hogy a Nagykereken fekvő birtokot megvehesse. Először azért, mert nem tartja rá méltónak, másodszor azért, mert kétes nemességünek tartja. A felhozott bizonyítékok alapján kéri az uralkodó igazságos döntését.	1760. febr.21.	latin ny.	
140	Ifj. Hódossy János folyamodványa az uralkodóhoz. Peres ügyeinek vitelére meghatalmazást adott Bártzi András és Magyar Mihály ügyvédeknek. Kéri kiadni ezek számára a megbízólevelet.	1760. márc.5.	latin ny.	
140-142	Szerencsi Gerzson folyamodványa az uralkodóhoz. Felesége, Teleki Anna grófnő csupán gyanusítás alapján komiszul lépett fel ellene. Megfosztotta az örökösödési jogától és saját szerzeményeitől, és Máramaros vármegye által fogságba vetette. Kéri az uralkodót védelmét és igazságszolgáltatását.	dátum nélkül	latin ny.	
143-146	Gróf Pállfy János 100.000 forintos kölcsönére vonatkozó iratok, melyet egy gyalogezred felállítása végett vett fel ősi birtokára. Az uralkodó hozzájárult a kölcsön felvételéhez. Pállfy János gróf kötelezvénye. 	1757.	latin ny.	
146	Beadvány Nógrád vármegyéhez. A vármegye szívesen tesz eleget az uralkodó rendeletének, melyet Hirschel zsidó kérelmére hozott, mert a megye is szabadulni kíván az ügytől. De mivel a vármegye meghatalmazottja Erdélyben van most, határidőt nem tűzhet ki a tárgyalásra.	dátum nélkül	(töredék), latin ny.	
147-158	hiányzanak a lapok			
159-164a	Feljegyzések a Szabolcs vármegyei Szováth községben fekvő 4 jobbágyteleknek Debrecen város részéről tervezett zálogbavételére nézve.	dátum nélkül	latin ny.	
159-164b	Debrecen város előljáróságának beadványa az uralkodóhoz, melyben ajánlatot tesz a Szováth községben fekvő 4 jobbágytelek zálogbavételére.	dátum nélkül	latin ny.	
165-167	Sztankovics János és Sztankó Miklós gör. katholikus vallású macedóni orvosok beadványa az uralkodóhoz, hogy segédeket alkalmazhassanak és ezek számára kiváltság-levél adassék.	dátum nélkül	latin ny.	
168-169	Kálnoki Antal gróf lovassági tábornok beadványa az uralkodóhoz. A sidóházi malom újjáépítése folytán bedőházai birtokán, rétjein kárt szenved. Rendelje el az uralkodó, hogy Háromszék vármegye küldjön ki biztosokat a malom megvizsgálására és a károk megállapítására, hogy ezek után az ellentéteket elintézhessék.	dátum nélkül	latin ny.	
169-170	A Htt. rendelete 1756. december 16-ról, mellyel Mátyás Demeter gör. katholikus vallású macedon orvosnak engedélyt ad az orvosi gyakorlatra.		latin ny.	
171-172a	Szankó Miklós beadványa az uralkodóhoz. Lengyelországban volt, amikor az uralkodó megengedte, hogy segédet tarthasson. Most kéri, hogy engedélylevél adassék ki számára, hogy segédet tarthasson.	dátum nélkül	latin ny.	
171-172b	Dömjén Gergely nyilatkozata Sztankó Miklós eredményes orvosi működéséről, őt is eredményesen kezelte	1759. ápr.9.	latin ny.	
173-174	Komáromi Jószef ezredes beadványa az uralkodóhoz. Arra kéri az uralkodót, hogy a hitelezői ellene indtott peres eljárásait szüneteltesse a háború befejezéséig.	1759. ápr. 19.	latin ny.	
175	A Hadi Tanács ajánlólevele a magyar udvari kancelláriához. Ajánlja, hogy Komáromi ezredes moratoriumot kapjon hitelezőivel szemben addig, amig a háborúból haza nem tér.	1759. ápr. 12.	latin ny.	
176	Feljegyzések a kenderesi és tiszabeői birtokok megvétele fölötti perre vonatkozólag, mely a Károlyi örökösök (Haller István és id. Hódosi János) közt keletkezett.	dátum nélkül	latin ny.	
177-180	Ugyanaz, mint a 36 - 38. oldal.			
181-184	Id. Hodóssi János badványa az uralkodóhoz. Kétségbevont nemességére vonatkozó adatokat terjeszt elő és kéri az uralkodót, hogy ismerje el nemességét és igazolja azt.	dátum nélkül	latin ny.	
185-186a	Az 1759. évi magyarországi és erdélyi vallási beadványok jegyzéke, mely beadványokat Dömjén Gergely ágens terjesztette be.			
187-196b	Feljegyzés arról, hogy Hunyadi - Búzás András, volt körösladányi ref. prédikátort sápi otthonából erőszakkal elvitette és Nádudvaron fogságba vetette földesura Reviczky Jánosné - Perényi Rozália bárónő.	dátum nélkül	latin ny.	
187-196c	Hunyadi - Búzás András református prédikátor badványa az uralkodóhoz. Reviczky Jánosné Perényi Rozália grófnő elfogatta és bebörtönöztette, mintha jobbágya lenne, holott ő nemcsak egyházi ember, hanem nemes ember is. Kéri az uralkodó rendelkezését, hogy Szabolcs vármegyét utasítsa, lépjen közbe - akár karhatalommal is - szabadsága visszaadása érdekében.	1759. jan. 4.	latin ny.	
187-196	Hunyadi - Búzás András ref. prédikátor beadványa az uralkodóhoz. Már 5 hónapja fogva tartja őt Nádudvaron Reviczky Jánosné Perényi Rozália bárónő, mintha jobbágya lett volna. Kezeseit is álnokul kijátszotta. Kéri az uralkodót, hogy Szabolcs vármegye által szabadítassa ki és Reviczkynét a törvény útjára utasítsa a maga keresetével.	dátum nélkül	latin ny.	
197	Sepsi Mihály és Veres Ilona csákberényi (Veszprém) helv. hitvallású lakosok beadványa az uralkodóhoz. A veszprémi püspöki szék megtagadta házasságkötésüket, pedig ők nem vegyes vallásúak. Kérik az uralkodót, hogy utasítsa a veszprémi püspököt, hogy ne akadályozza azt, hogy őket a saját prédikátoruk megeskethesse.	1759. jan. 29.	latin ny.	
198-201a	Hunyadi, másként Búzás András ref. prédikátor beadványa Szabolcs vármegye törvényszékére. A szabadonbocsátása ügyében kiadott királyi rendelettel megegyezőleg kijelenti, hogy a törvényszék elé áll, ha Reviczky Jánosné őt idézteti. Kéri a vármegyét, fogadja őt és övéit védelmébe.	dátum nélkül	latin ny.	
198-201b	Hunyadi - Búzás András ref. prédikátor kötelezvénye. Reviczky Jánosné 1758. szeptember 11-én sápi kúriájából erőszakkal elvitette. Nádudvaron bebörtönöztette, de az uralkodó rendelete folytán szabadon bocsátja azzal, hogy a prédikátor kész bármikor megjelenni a vármegye előtt.	1759. jan. 26.	magyar ny.	
198-201c	Kiss János Nádudvar nemesi hadnagyának és társainak nyilatkozata. 1759. jan. 21-én megjelentek Reviczky Jánosné kúriáján, hogy előttemezzék Hunyadi András református prédikátor kötelezvényét, melyet nem fogadott el.		magyar ny.	
201-205	A görgetegi (Sümeg - Somogy vármegye) helv. hitvallású lakosok beadványa az uralkodóhoz. 1757. október 28-án meghalt Halászi Dénes prédikátoruk helyébe Balog Jánost hozták, akinek működését a veszprémi püspök, mint földesúr nem engedélyezi. A vármegye pedig lepecsételtette templomukat. - Arra kérik az uralkodót, hogy engedélyezze új prédikátor beállítását és templomuk szabad birtoklásával a szabad vallásgyakorlatot.	dátum nélkül	latin ny.	
206-208	Szarka Ilona özv. Borbély Mihályné roffi lakos (Heves vm.) beadványa az uralkodóhoz, hogy új templomukhoz megfelelő magasságú új torony építésére adjon engedélyt.	1759. febr. 23.	latin ny.	
208-211a	Fülöpszállás (Kiskunság) helv. hitvallású lakosainak beadványa az uralkodóhoz, hogy adjon engedélyt nekik új kőtorony építésére.	dátum nélkül	latin ny.	
208-211b	Batthányi Lajos gróf aláírásával engedély arra, hogy a fülöpszállásiak kőtemplomot építhetnek és abba órát szerelhetnek fel.	dátum nélkül	latin ny.	
208-211c	Fülöpszállás (Kiskunság) helv. hitvallású lakosainak beadványa az uralkodóhoz. A kapott engedély szerint csak egy öl magasságra építhetik tornyukat. - Arra kérnek engedélyt, hogy 7 öl magasra, illetve a templomnál 5 öllel magasabbra építhessék fel tornyukat.	1739. ápr. 19.	latin ny.	
211-217	A szatmárnémeti helv. hitvallású lakosok beadványa az uralkodóhoz. Iskolájukat, második prédikátori állásukat beszüntették. Arra kérik az uralkodót, hogy engedélyezze iskolájuk további működését, abba a nagyobb tanulók visszahívását és a második prédikátor működését.	dátum nélkül	latin ny.	
216	Francia vers. B. Berny Kardinál Pompadur asszonyhoz.	dátum n.	francia ny.	
217-220a	Csanádi János és Endrédi László Szabolcs vármegye és Szatmárnémeti város kiküldötteinek beadványa gróf...-hoz. Az uralkodó véleményezés végett kiadta kérelmüket a Htt.-hoz. Tizenegy hét múltán sem kaptak választ. Kérik, hogy terjessze kérelmeiket az uralkodó elé.	1759. márc.12.	latin ny.	
217-220b	Csanádi János és Endrédi László beadványa a gróf...-hoz. Ugyanaz mint az előbbi irat, de német nyelven.		német ny.	
220	Dömjén Gergely levele az erdélyi főconsistoriumhoz. Az oláh püspök részéről elkövetett kérelmek ügyében eljárt az illetékes helyen, ahol kijelentették, hogy legyünk türelemmel, elégtételt kapunk.	1759. márc.20.	magyar ny.	
221-222a	Kisér (Jászság) helv. hitvallású lakosainak beadványa az uralkodóhoz, hogy engedélyezze templomuk bővítését. Kőtorony felépítését és toronyóra beszerelését.	dátum nélkül	latin ny.	
221-222b	Htt. megengedi, hogy a Kiséri helv. hitvallású lakosok templomtornyukat a templom falánál egy öllel magasabbra felépíthetik.	1759. jan.23.	latin ny.	
222-224	Feljegyzések. A fokszabadi református vallásgyakorlat, templom ügyében vizsgálatot rendelt el az uralkodó. Veszprém vármegye végre is hajtott ezt, de a reformátusok megkérdezése nélkül és azok kárára, sőt a vármegye végzését sem közölték velük. Téves adatok vannak a vizsgálati jegyzőkönyvben. A református templom a kuruc világban leégett, más helyen más templomot építettek fel. Tehát ez nem lehet eredeti r. katholikus templom. A plebánust erővel hozták be Fokszabadiba, s pár év múlva el is ment. Fokszabadi artikuláris hely.	1759.	magyar ny.	
225-228	Lásd a 236-238. oldalakat.	dátum n.	német ny.	
229-232	Ugyanaz mint az előbbi.	dátum n.	német ny.	
232	Feljegyzés. Debreceni tanulódiákok: Lukács István, Tarczaly Mihály, Setét Mátyás, Őri Fábián Pál, Farkas István, Tóth Mihály, Fodor Ferenc, Vécsei István és Sámuel, Somodi István.	dátum nélkül	latin ny.	
233	Ifj. gróf Teleki Ádám kérvénye az erdélyi kancelláriához, hogy Helvéciába, Itáliába és Franciaországba szóló útlevelét adják ki.	1759. júl.3.	latin ny.	
234-236a	Szakadati László beadványa  Máramaros vármegyéhez. Hitehagyás vádja miatt a Htt. rendeletére bebörtönözték, holott ő nem a maga akaratából lett katholikus. Már 12 éves korától hurcolják egyik bíróságtól a másikra. Terjessze szabadonbocsájtás iránti kérelmét a vármegye az uralkodó elé.	dátum nélkül	latin ny.	
234-236b	Máramaros vármegye felterjesztése a Htt.-hoz Szakadáti László szabadonbocsátása érdekében.	1759. jún.24.	latin ny.	
236-238 225-232	Tata (Komárom vm.) helv. hitvallású lakosainak folyamodványa az uralkodóhoz. Vallásgyakorlatuk kezdettől fogva volt. Templomuk a török időkben égett le, de ők felépítették, majd 1670-ben a földesúr elvette, s most a róm. katholikusok birtokolják. Az építkezésre helyet kaptak földesuruktól és új templomot építettek fel. A győri vikárius arra kötelezte őket, hogy a helybeli plebánusnak pénzt fizessenek. Majd meghalt a prédikátoruk és a földesúr megtiltotta, hogy másikat állítsanak szolgálatba, mígnem az uralkodó engedélyt adott erre. Egyházi épületeik kijavítása ügyében megkeresték a vármegyét, ahol azonban a helybeli plebánus és a Vicearchidiakonus a javítások ellen volt. Arra kérik az uralkodót, hogy biztosítsa vallásuk szabad gyakorlatát, gyermekeiket nevelhessék és engedélyezze a javításokat.	dátum nélkül	latin ny.	
239-242	Fokszabadi (Veszprém vm.) helv. hitvallású lakosainak folyamodványa az uralkodóhoz. Vallásgyakorlatukat e század elején kezdték háborgatni. Templomuk a kuruc időkben leégett, de felépítették. Most romladozik. Ki akarják javítani. A vármegye ezügyben vizsgálatot tartott, de ezt nem közölték velük. Ezért az uralkodóhoz fordulnak, hogy engedélyezze templomuk kijavítását és ezzel vallásuk szabad gyakorlatát, hiszen a községben csak 5 róm. katholikus család van, míg a református családok száma 140. 	1759. jún.24.	latin ny.	
242-244	Az antalfai (Szala vm.) helv. hitvallású nemes birtokosok beadványa az uralkodóhoz. Imaházuk közel van az összeomláshoz. A vármegyéhez fordultak, hogy engedélyezze kijavítását, s a kiküldött szolgabíró vizsgálatot tartott és ennek alapján a vármegye csak szóbeli engedélyt adott a kijavításra. Ez ellen Kiss Pál veszprémi kanonok tiltakozott és a vármegye az uralkodó elé utalta az ügyet. Az uralkodótól kérnek engedélyt arra, hogy imaházukat a régi helyén és formájában felépíthessék.	1759. júl.4.	latin ny.	
245-246 és 255	Teleki László gróf beadványa az uralkodóhoz. Az erdélyi református egyház sérelmi közül háromra nézve kéri az uralkodó intézkedését. 1) Vegyes házasságok megkötése ügyében kiadott uralkodói rendelettel kapcsolatban felterjesztést tett az erdélyi református egyház consistoriuma, s erre választ kér. 2) Az abafai és györgyfalvai templomok elfoglalása ügyében beadott kérvényükre a sürgetés ellenére sem kaptak választ. 3) A már négy éve tartó háborúra való hivatkozással megtiltották a diákoknak a külföldi akadémiákra való kimenetelt. - Mind a három ügyben kéri az uralkodó kedvező döntését.	1749. márc.9.	latin ny.	
247-254 257-258 203-264	Szatmár, Szabolcs, Bereg és Ugocsa vármegyék és Szatmárnémeti helv. hitvallású lakosainak folyamodványa az uralkodóhoz. A szatmárnémeti iskola magasabb osztályainak a visszaállítását, az ezekbe az osztályokba járó tanulók visszahívhatását és a második lelkész állás visszaállítását kérik engedélyezni. 	dátum nélkül	latin ny.	
255-256 263-264	Szatmárnémeti helv. hitvallású lakosainak beadványa az uralkodóhoz, hogy engedélyezze iskolájukban a magasabb osztályok visszaállítását és ezzel gyermekeik kitaníttatását.	dátum nélkül	latin ny. aláírás nélkül	
257-258	Ugyanolyan értelmű beadvány mint a 247-254. oldalakon levő. aláírás nélkül, töredék	dátum nélkül	latin, német ny.	
259-262	A szatmárnémeti helv. hitvallású lakosok beadványa az uralkodóhoz, melyben iskolájuk magasabb osztályainak a visszaállítását a nagyobb diákok visszahívhatását és a második lelkészi állás visszaadását kérik engedélyezni.	dátum nélkül	latin ny. aláírás nélkül	
263-264	Lásd a 257-258. old. mellett.			
265-268	Feljegyzés. Ismeretlen erdélyi egyén töredékes életrajza, melyben az uralkodóház érdekében kifejtett működését ismerteti.	1760. 	német ny.	
269-272	Hiányzik.			
273-274	Hiányzik.			
275-276	Rudolffy Györgyné beadványa az uralkodóhoz, melyben az uralkodó támogatását kéri ahhoz, hogy Győr város polgára lehessen.	dátum nélkül	latin ny.	
277-308	Hiányzik.			
309-316	A debreceni helv. hitvallású kollégium gondnokainak és igazgatóinak beadványa az uralkodóhoz. 1759-ben már három rendelettel tiltotta meg az uralkodó, hogy a debreceni diákok supplikáljanak az országban, adományokat gyűjtsenek a kegyes jótevőktől és szószéki szolgálatokat végezzenek. Arra kérik az uralkodót, hogy engedélyezze továbbra is e régi gyakorlatot.	dátum nélkül	latin ny.	
317-318	Az 1760-ban Dömjén Gergely ágens által fogalmazott világi kérvények gyűjteménye.			
319-338a	Feljegyzés. I. József és III. Károly uralkodók Hach Jánosra ruházták rá a Bihar vármegyei kereki birtokot kb. 17.000 forintért azzal, hogy másnak is eladhatják. Utódai eladták Kicsiny Józsefnek, ez Martonyosi Józsefnek, akiktől a kérvényező id. Hódossi János vette meg, aki 1752-ben kérte az uralkodó jóváhagyását. A magyar kamara közbelépésére az ügy függőben maradt. 1758-ban Hódossi újra az uralkodóhoz fordult, mert Haller gróf  állott elő a maga követelésével. Szóba jött a birtok visszaváltása a kincstár számára. Erre Hódossi újra az uralkodóhoz fordult felemelve a vételárát és kész volt előre fizetni bizonyos pénzt és terményt. A kérvényező Hódossit a kir. ügyésszel való tárgyalásra utasították. A nehézségek miatt Hódossi újra felfolyamodással élt az uralkodóhoz, hogy utasítsa a kamarát és az ügyészt, a vele való tárgyalásra. - A kenderesi és a tiszabeői (Heves vm.) birtok felét néhai Károlyi gróftól és ennek testvérétől Károlyi Klára grófnőtől vette meg, de ez utóbbi örököse gróf Haller István a királyi tábla előtt érvénytelenítési eljárást indított, mert a birtok zálogbirtok. Biztosítékot kapott a kérvényező, hogy a zálogügy kitisztázása után elővételi joga lesz.	dátum nélkül	latin ny.	
319-338b	Id. Hódossi János beadványai az uralkodóhoz. A Bihar vármegyei kereki községben levő és a Heves vármegyei Kenderes és Tiszabeő helységekben levő birtokok megvásárlása során előállott nehézségeket, valamint felemelt ajánlatait sorolja elő, főképpen azt, hogy nemességét kétségbe vonták. Közli nemesi leszármazását és mellékeli Pozsony, Heves és Szabolcs vármegyék idevonatkozó igazolásait. Arra kéri az uralkodót, hogy rendeljen el vizsgálatot ezügyben, akár a magyar kancellária, akár a vármegyék által. 	dátum nélkül	latin ny.	
319-338c	Id. Hódossi János beadványa az udvari kamarához. Előadja a kereki (Bihar vm.) birtok megvásárlása körüli nehézségeket, melyeket gróf Haller István okozott neki, hasonlóképpen a kenderesi és tiszabeői (Heves vm.) birtok megvétele körül támadt nehézségeket és kéri a kamara támogatását.	dátum nélkül	latin ny.	
339-341	Kazay Sándor tótvázsonyi (Veszprém vm.) lakos folyamodványa az uralkodóhoz. 1759. november végén éjjel egy cigány tört be a házába. Családtagjai segélykérő kiáltásaira fegyvert ragadott, rálőtt a betörőre, aki ennek következtében harmadnapra meghalt. Veszprém vármegye börtönbe vetette őt ezért és halálra ítélte. Kéri az uralkodót, hogy mérsékelje és pénzbüntetésre változtassa az ítéletet. 	dátum nélkül	latin ny.	
341-342	Ismeretlen kérvénye az uralkodóhoz, hogy őt és mindkét nembeli utódait, mint akik a Hódossi nemzetségből származtak ismerje el nemeseknek.	dátum nélkül	latin ny.	
342-343	Pilich Mátyás veszprémi lakos beadványa az uralkodóhoz, melyben kéri, hogy neki és mindkét nembeli gyermekeinek ismerje el a II. Ferdinánd által 1630-ban adományozott nemességet.	1760. ápr.15.	latin ny.	
343-344	Ifj. Teleki Ádám gróf beadványa az uralkodóhoz. Útlevelet kér Helvéciába, Franciaországba és Hollandiába.	1760. ápr.15.	latin ny.	
344-345	Id. Hódossi János beadványa az uralkodóhoz, bízik abban, hogy a kenderesi és a tiszabeői birtok ügye rá nézve sikeresen fog eldőlni, ezért máris felajánl a kincstár javára 4000 forintot, hogy az uralkodó biztosítsa neki az elővásárlási jogot. 	dátum nélkül	latin ny.	
346-348	Id. Hódossi János beadványa az uralkodóhoz. A jelenlegi háború nagy kiadására való tekintettel azt az ajánlatot teszi, hogy adják neki örök jogon a püspökladányi birtokot, melynek összegét ő kész előre letenni, vagy ha zálogba kapja, bizonyos évekre kész letenni a zálogösszeget.	dátum nélkül	latin ny.	
349-350	Ismeretlen beadványa az uralkodóhoz, amelyben azt kéri, hogy az uralkodó beleegyezésével a Pálffy Károly Pál grófnak kölcsönadott 140.000 forint összegről szóló kötelezvényét vizsgálja meg s a kölcsönről biztosítékot níújtson neki. 	dátum nélkül	latin ny.	
350-352	A beznyei (Arad vm.) vasmunkások folyamodványa a királyi pénzverő és bányászati ügyek igazgatóságához. Azt kérik, hogy az általuk épített malmok (hámorok) költségei levonhatók legyenek a királyi tizedből.	dátum nélkül	latin ny.	
352-353	Feljegyzések. Id. Hódossi János kérvényezi, hogy a püspökladányi birtokot vagy örökjogon megkaphassa, vagy padig zálogjogon. Kéri azt is, hogy a kenderesi birtokra vonatkozó iratok a megyéről átküldessenek a királyi táblára.	dátum nélkül	latin ny.	
353-355	Szűcs Péter és Pál, Gellért János és István baracskai és iváncsai (Fehér vm.) lakosok beadványa az uralkodóhoz. Gróf Szapáry Péter besnyői földbirtokos határpert indított ellenük, Fehér vármegye törvényszéke előtt. Kérik az uralkodót, hogy felülvizsgálat alá vegye a pert és hozasson ítéletet.	dátum nélkül	latin ny.	
355-356	Josinczi József erdélyi kormányzósági titkár folyamodványa az uralkodóhoz. Már 10 éve szolgál és egyre több irányú munkával halmozzák el. Szolgálatai jutalmául a három megüresedett állás egyikére való kinevezését kéri.	dátum nélkül	latin ny.	
356-357	A Szeben város és körzete sörfőzőinek beadványa az uralkodóhoz, hogy kiváltságaikat tartassa fenn és a kerület többi lakosainak a főzést elkobzás terhe mellett tiltsa meg.	dátum nélkül	latin ny.	
358-367a	Besztercei kerület beadványa az uralkodóhoz. Arra kérik az uralkodót, hogy a köztük és a kerület oláh lakossága közt levő viszályban kényszerítse engedelmességre a renitenskedő oláh lakosokat, hogy ismerjék el ezek az ő jogi fennhatóságukat. 	dátum nélkül	latin ny.	
358-367b	Beszterce város előljáróságának beadványa az erdélyi kormányzósághoz. Az Andna-völgyi oláhok megtagadták az engedelmességet a városi előljárósággal szemben. Ők nem azt vitatják most, hogy ezek jobbágyak-e, vagy szabad emberek, hanem csupán azt, hogy a városi előljáróság fennhatósága alá tartoznak. Kérik ennek megállapítását és érvényesítését.	1760. febr.15.	magyar ny.	
358-367c	Beszterce város előljárósága és a kerület 23 oláh falujának pere és az erdélyi kormányzóság ez ügyben hozott ítélete. Az oláhok megtagadták az eddigi adózást és természetbeni szolgáltatásokat és panaszaikat felterjesztették az uralkodó elé, aki ez ügyben elrendelte a vizsgálatot és utasította az erdélyi kormányzóságot a rend helyreállítására.	1760. febr.15.	latin ny.	
367-369	Nagyapold (Szeben vm.) lakosainak beadványa az uralkodóhoz. Ecsellő (Fehér vm.) helység a magáénak követeli Nagy-Apold helység bizonyos területét. E régóta húzódó perben kéri az uralkodó végleges döntését. 	dátum nélkül	latin ny.	
369-373	Balogh István és János mosoni lakosok beadványa az uralkodóhoz. Néhai Balogh Albert által elzálogosított 2 kúria miatt 7 éve folyik a perük a királyi ügyésszel. Kérik az uralkodót, hogy vegye őket védelmébe a királyi ügyésszel szemben.	dátum nélkül	latin ny.	
373-376	Szabolcs vármegye szolgabírája által 1760. jún. 4-én Vas-megyeren felvett vizsgálati jegyzőkönyv. A kihallgatott tanuk igazolják, hogy Erdődy Gábor földesúr apja ramocsaházai udvarán Cigány András nevű béresét úgy megverte, hogy az meg is halt.	1760. jún.4.	magyar ny.	
376	Balog István és János mosoni lakosok folyamodványa az uralkodóhoz. Arra kérik az uralkodót, hogy a mosoni kúriák perében szükségük lévén több tanuvallomásra, adjon ki tanuvallomásra utasító rendeletet, miután a tanuk nemesemberek.	1760. júl.13.	latin ny.	
377-379	Nagy János maróthi (Esztergom vm.) származású helv. hitvallású deák folyamodványa az uralkodóhoz, hogy tanulmányai folytatása végett külföldi akadémiákra Sveizbe akar menni. Útlevelet kér.	1760. aug.10.	latin ny.	
380-386a	Lipcsei Sándor (Bilke, Ung vm.) folyamodványa az uralkodóhoz. Helv. hitvallású szülőktől származott. Báró Vécsei László erőszakosan a római katholikus vallásra kényszerítette. Majd visszatért a református vallásra. Hitehagyás miatt eljárást indíttatott ellene és börtönbe zárták. Kéri a börtönből való kiszabadítását.	1760. aug.10.	latin ny.	
380-386b	Ung vármegye vizsgálati jegyzőkönyve 1757. aug.9-ről. A kihallgatott tanuk állították, hogy Lipcsei Sándor báró Vécsey Lászlónál volt szolgálatban és a báró erőszakosan kényszerítette a római katholikus vallásra. 	1757. aug.9.	magyar-latin ny.	
380-386c	Ung vármegye vizsgálati jegyzőkönyve 1757. júl.1-ről. Lipcsei Sándor 13-14 éves volt, amikor báró Vécsey László szolgálatába került. Lipcsei Sándor maga panaszolta, hogy a báró a római katholikus vallásra kényszeríti áttérni, de ő inkább elszökik.	1757. júl.1.	magyar-latin ny.	
386-394a	Veszprém vármegye vizsgálati jegyzőkönyve. 1721. jún.23-ról. A kihallgatott tanuk a felsorolt 8 kérdőpontra vallják, hogy Noszlop nem articuláris hely, a földesurak, id. Eszterházy József és ifj. Eszterházy Ferenc grófok, valamint Noszlopi Gáspár, a jobbágytelkeken lakók részben nemesek, részben szabadok. Az egyházat Szombathy István prédikátor (45 éves) kormányozza. 5 ember kivételével a lakosok reformátusok, az egyház patrónusa a Noszlopi család és a reformátusok építették, a katholikusok sohasem voltak a templom használatában. - Polyánban  Pető György a prédikátor már 9 ve. A helység nem articuláris, a földesúr a cisztercita rend, a lakosok reformátusok, a templomot az elődök cca. 60 éve építették. A falun kívül van egy elhagyott templom. Az eredetiről a másolat 1760. aug.21-én kelt.	1721. jún.23.	latin ny.	
386-394b	A magyar-polyani helv. hitvallású lakosok beadványa a vármegyéhez. Templomuk 1661-ben épült, azóta háborítatlanul használták. Így 1681-ben is. Vannak elegen és tehetősek is arra, hogy romladozó templomukat felépíthessék. Magyarpolyánban lakók közül csak 4 katholikus család van, míg a többi római katholikus családok Német-polyánban laknak, s ott közelebb van a dombon levő elhagyott templom, mint a magyar-polyáni református templom, melynek nincs is róm. katolikus formája. Hagyják meg őket templomuk használatában s kérvényüket terjessze a vármegye az uralkodó elé.	1757. szept.26.	latin ny.	
386-394c	Veszprém vármegye szolgabírájának vizsgálati jegyzőkönyve 1757. szept.9-ről, mely megállapítja, hogy a vízáradat annyira megrongálta a magyar-polyáni református templomot, hogy feltétlenül szükséges annak alapjaiból való kijavítása. Közli a templom alapméreteit.	1757. szept.9.	latin ny.	
394-397	Veres László Bihar megyei nemes folyamodványa az uralkodóhoz. Földessi László fojtogatta a feleségét. A sokasággal ő is odaszaladt és kiragadta az asszonyt a férje kezeiből. A férj azzal vádolta őt a vármegye előtt, hogy felségsértő kijelentéseket tett s vizsgálat is indult ez ügyben. Kéri az uralkodót, hogy szüntesse meg az ellene irányult eljárást és szolgáltasson igazságot neki.	1760. nov.27.	latin ny.	
398-399	Bruckenthal Mihály folyamodványa az uralkodóhoz, hogy őt a Szász-székek legfőbb bírói igazgatóságához nevezze ki.	1760. nov.6.	latin ny.	
399-401	Donáth Farkas az erdélyi királyi tábla számfölötti bírájának folyamodványa az uralkodóhoz. Tíz évi ingyenes működésének megjutalmazásaként azt kéri, hogy a tábla ülésein szavazati joggal bírhasson.	dátum nélkül	latin ny.	
401-403a	Özv. Nagy Sámuelné folyamodványa az uralkodóhoz. Férje a Marosszék adószedője volt. Elhunyta után iratait átadta a számvevőségnek és ez 2000 forint hiányt állapított meg. Kéri az uralkodó kegyelmes intézkedését.	dátum nélkül	latin ny.	
401-403b	Özv. Nagy Sámuelné – Csiszár Zsuzsanna folyamodványa az erdélyi kancellárhoz, hogy az uralkodóhoz felterjesztett előbbi kérvényét vegye pártfogásába.	1760. nov.4.	magyar ny.	
404-418a	Rédei János gróf beadványa az uralkodóhoz. Kéri, hogy a zilahi uradalmat a megállapított zálogösszeg leszállításával adja neki zálogba.	1760. nov.29.	latin ny.	
404-418b	Apaffy Mihály adománylevele, mellyel a zilahi uradalmat Rédei Ferenc grófnak adományozza.	1667. júl.4.	latin ny. másolat	
419-426a	Lázár János, Teleki László és Bethlen Imre grófok beadványa az uralkodóhoz. Nagyszebenben főleg az országgyűlések idején sok református vallású szokott együtt lenni. Istentisztelet helyéül és a lelkész állandó lakásául a segesvári előljáróságnak a nagyszebeni Mészáros utcában levő házát kibérelték és a célnak megfelelőeg át akarták alakítani. Az erdélyi Kormányzó megtiltotta ezt és nem engedélyezi a református istentisztelet tartást Nagyszebenben. Kérik az uralkodót a segesvári előljárókkal kötött szerződés jóváhagyására és a nagyszebeni református istentiszteletek megtartásának engedélyezésére. 	dátum nélkül	latin ny.	
419-426b	Az erdélyi református főconsistórium 5 világi tagjának és a segesvári előljáróság 2 tagjának házbérleti szerződése Segesvár városnak a nagyszebeni Mészáros utcában levő háza egy részét kibérlik 15 évre azzal, hogy megfelelő átalakítások után istentiszteleti célokra is és papi lakásnak is használhassák.	1759. szept.30.	magyar ny.	
419-426c	Az erdélyi Kormányzó rendelete, mellyel megtiltja, hogy a reformátusok Nagyszebenben a segesvári előljáróságtól kibérelt házon átalakításokat végezhessenek és Nagyszebenben református istentiszeletet tarthassanak. 	1759. dec.17.	latin ny.	
426	Dömjén Gergely ágens levele az erdélyi református főconsistóriumhoz. Megkapta az uralkodóhoz beterjesztendő kérvényt, jelentkezett személyes kihallgatásra az uralkodónál, mindenben igyekszik a megbízatásoknak eleget tenni.	1760. febr.19.	magyar ny.	
427-430	Dömjén Gergely ágens beadványa az uralkodóhoz, hogy engedélyezze Nagyszebenben az erdélyi reformátusoknak a segesvári előljáróságtól kibérelt háznak istentiszteleti célokra való átalakítását és Nagyszebenben az istentiszteletek megtartását.	dátum nélkül	német ny.	
430-433	Gyene Erzsébet Nagy Andrásné folyamodványa az uralkodóhoz. Szatmár vármegye minden előzetes idézés és eljárás mellőzésével bebörtönöztette róm. katholikus vallású férjét, majd őt is, aki református vallású, mert gyermekeiket nem a róm. katholikus vallásban nevelték. Szabadonbocsátásukat és gyermekeiknek a ref. vallásban való továbbneveltethetését kéri.	dátum nélkül	latin ny.	
434-440	Vay Ábrahám, Bernáth János és a sárospataki tanárok beadványa az uralkodóhoz, hogy engedélyezze a diákoknak a kegyes jótevőkhöz való kijárásait és adománygyűjtéseit, melyeket a Htt. legutóbbi rendeletével megtiltott. 	dátum nélkül	latin ny. egy töredék és egy teljes példány	
440-441	Molnár Mihályné Simon Erzsébet folyamodványa az uralkodóhoz. A Jász-Kun kerület kapitánya férjét hitehagyás miatt egyévi börtönre ítélte. Kéri az uralkodót, hogy adja vissza szabadságát, hogy gondoskodhassék családjáról.	1760. márc.28.	latin ny.	
441-443	Báta (Tolna vm.) helység helv. hitvallású lakosainak beadványa az uralkodóhoz. A Htt. rendelete folytán a vármegye megtiltotta iskolatanítójuk működését. Kérik, hogy tanítójuk továbbra is megmaradhasson, gyermekeiket taníthassa és a mindennapi templomi szolgálatokat végezhesse. 	1760. márc.28.	latin ny.	
443-448	Az erdélyi református főconsistórium tagjai és segesvári előljáróság megbízottai között kötött házbérleti szerződés pontjai. Az előbbiek bérbe veszik Segesvár városnak Nagyszebenben a Mészáros utcában fekvő háza egy részét református istentiszteleti célokra és papi lakásul.	dátum nélkül	latin ny. töredék	
449-454	Lásd: 309-316. oldalakat. U. az, de töredék. 			
455-461a	Csanádi János és Endrédi László 2 beadványa a magyar kancelláriához. Sürgetik kérvényük elintézését, hogy az uralkodó engedélyezze a szatmárnémeti iskola felsőbb osztályainak működését.	dátum nélkül	latin-német ny.	
455-461b	A Htt. rendelete Csanádi Jánoshoz, Endrédi Lászlóhoz és Szatmárnémeti városhoz. Az iskola felsőbb osztályának és a második lelkészi állás visszaállításának megengedését kérő beadványra a kiküldötek otthon várják be az uralkodó rendeletét.	1759. márc.29.	latin ny.	
455-461c 	Feljegyzések. Dömjén Gergely ágens leírja a szatmárnémeti iskola felsőbb osztályainak visszaállítása ügyében a kancellárral folytatott megbeszélését.	dátum nélkül	latin ny.	
461	Tótfalu (Pest vm.) helység helv. hitvallású lakosainak beadványa az uralkodóhoz. A gyakori vízáradások miatt fatemplomuk romladozik. Engedélyt kérnek a kőtemplom építésére.	1759. ápr.19.	latin ny.	
462	Szalkszentmárton (Pest vm.) helység helv. hitvallású lakosainak kérvénye az uralkodóhoz. Kőtemplom és toronyépítésére kérnek engedélyt, mert a mostani fatemplomuk és haranglábjuk összeomlással fenyeget.	1759. ápr.19. 	latin ny.	
463-464	Borbély Sámuel, Márton és József roffi (Heves vm.) birtokosok beadványa az uralkodóhoz. Anyjuk Szarka Erzsébet özv. Borbély Mihályné az uralkodó engedélyével magtárát református templommá alakította át. Tornyot akarnak most hozzáépíteni. Kérik, hogy engedélyezze ennek felépítését. 	1759. ápr.27.	latin ny.	
465-469	Felsőgagy (Abaúj vm.) helység helv. hitvallású birtokosainak folyamodványa az uralkodóhoz. Templomukat 1756. dec.8-án Fáy Ferenc plebánus elfoglalta, a prédikátoruk ekkor Csenyétére vitetett át, de átjárt hozzájuk is istentiszteleteket tartani. Részletesen leírja mint csalta be prédikátorukat a plebánus a plebániára, ahol fogva tartotta. Majd Kassára vitette be és kötelezvényt kényszerített ki tőle, hogy nem fog többet Felsőgagyra átjárni. Kérik templomuk visszaadását, prédikátoruk kötelezvényének az érvénytelenítését, a plebánus megdorgálását, hogy ne zavarja prédikátorukat tiszti gyakorlásában.	1759. ápr.26.	latin ny.	
469-472a	Csokonya (Sümeg-Somogy vm.) helv. hitvallású lakosainak kérvénye az uralkodóhoz. Előbbi kérvényükkel megegyezőleg új templom építésére kérnek engedélyt, vagy legalább annak kijavítására.	1759. ápr.26.	latin ny.	
469-472b	A csokonyai református lakosok beadványa a földesurukhoz. Kérik, hogy legyen segítségükre a vármegyén, hogy engedélyt kapjanak rozzant templomuk kijavítására.	dátum nélkül	magyar ny.	
473-474	Tata (Komárom vm.) helv. hitvallású lakosainak beadványa az uralkodóhoz. Templomuk kijavítására kérnek újból engedélyt.	1759. ápr.30.	latin ny.	
474	A Htt. rendelete Komárom vármegyéhez. A tatai református lakosok templomjavítási kérésének a vármegyei ügyész és a klérus ellentmondottak. Ezeknek pedig a tatai református lakosok mondottak ellent. Kihallgatandók a tatai református lakosok, melyről mielőbbi jelentést vár a Htt.	1758. nov.27.	latin ny.	
475-478	A tatai helv. hitvallású lakosok beadványa a vármegyéhez. Templomuk, leányiskolájuk és a tanítóépületek kijavítása ügyében vizsgálatot rendelt el az uralkodó. A vármegye foganatosította a vizsgálatot, de amikor a szolgabíró erről véleményt tett volna, a helybeli plebánus és vicearchidiakonus tiltakozott, a szükséges javításokat felfüggesztettek, a vicearchidiakonus a maga tiltakozását felküldte a Htt.-hoz, mely a református lakosok kihallgatását rendelte el. Előadják, hogy vallásgyakorlatuk akkor is megvolt, amikor a templomot elvették tőlük, mert új helyen új templomot építettek és a vallásgyakorlatot sohasem törölték.	dátum nélkül	latin ny.	
479-490a	Simon Erzsébet – Molnár Mihályné halási lakos folyamodványa az uralkodóhoz. Férjét hitehagyás miatt egyévi börtönre ítélték. Férje szabadonbocsátását kéri.	1759. máj.17.	latin ny.	
479-490b	Ugyanaz.	1759. máj.23.	német ny.	
479-490c	Kecskemét város előljáróságának beadványa az uralkodóhoz és nyilatkozat Molnár Mihály vallási hovatartozása felől.	1759. jan.13.	latin-magyar ny.	
479-490d	Feljegyzések arról, hogy Molnár Mihály, másként Bene Mihály református szülőktől származott. Anyja kiskorában elvitte a plebánushoz gyónni, de nem gyóntatta meg és nem is lett katholikus.			
490-498a	Dömjén Gergely ágens beadványa a magyar kancelláriához. Beterjeszti a szatmárnémeti református iskola fenntartására vonatkozó adományok kötelezvényeit.	1759. jún.11.	latin ny.	
490-498b	A szatmárnémeti református iskola fenntartására tett adományokról szóló kötelezvények: Bánffy Mária 500,- Ft., gr. Teleki Ádám 300,- Ft., br. Bánffy Ferenc 100,- Ft., Vay Borbála 100,- Ft., Halász Borbála 100,- Ft., Macskási Kata 100,- Ft., Teleki Mária 50,- Ft., Toroczkay Borbála 50,- Ft., Árva Bethlen Kata 300,- Ft., gr. Bethlen Pál 300,- Ft., gr. Vas Ádám 20,- Ft., gr. Bethlen Sámuel 80,- Ft., Rédey László 50,- Ft., gr. Vass Miklós 50,- Ft., br. Kemény Gergely 30,- Ft., Székely Ádám 100,- Ft., Naláczi Sára bárónő 250,- Ft., gr. Teleki Mihály 100,- Ft., br. Josinczy József 50,- Ft., Teleki Sámuel 500,- Ft., gr. Bethlen Imre 200,- Ft., br. Wesselényi Ferenc 500,- Ft., gr. Lázár János 500,- Ft., gr. Teleki Lajos 100,- Ft., br. Bánffy Farkas 200,- Ft., br. Kemény Miklós 50,- Ft., gr. Teleki László 500,- Ft., gr. Vass György 50,- Ft., gr. Gyulay István 500,- Ft., gr. Bethlen Lajos 50,- Ft., br. Korda György 100,- Ft., br. Vesselényi István 30,- Ft., gr. Gyulai József 100,- Ft., Szeremley József 150,- Ft., Maróthi Sándor 100,- Ft. 	1755-1757.	latin ny.	
490-498c	Szatmárnémeti város magistrátusának igazolólevele arról, hogy a szatmárnémeti református egyház és iskola fenntartására 5762 forint 22 dénár gyűlt össze a kegyes jótevőktől.	1757. aug.1.	latin ny.	
499-516a	Feljegyzések. Lepcsényi Márkus Péter dörögdi (Zala vm.) prédikátort az evangélikusok közt végzett szolgálata miatt a Htt. 100 forintra büntette. A vármegyei ügyész azt állította, hogy a dörögdieknek nem volt vallásgyakorlatuk a kuruc világ előtt. A prédikátor bebizonyította, hogy a kuruc világban a prédikátor együtt bújdosott a néppel az ellenség elől. Özv. Tallián Ignáczné földesasszony több plebánussal és gyermekeivel a református templom elfoglalására jött, a templomban énekeltek is, majd a templomot lepecsételték. A reformátusok visszafoglalták  s a templom újabb elfoglalására jött Tallián családot a hívek elűzték. Feljelentés ment a Htt.-ra, mely a templomot lepecsételtette 1759. ápr.11-én. A vármegye vizsgálatot is tartott, de ezt nem közölték a református lakosokkal. A reformátusok is tartottak vizsgálatot.			
499-516b	Vizsgálati jegyzőkönyv. A kihallgatott tanuk igazolják, hogy Dörögdön a kuruc háború előtt is megvolt a reformátusok szabad vallásgyakorlata. Ide költözött át a padragi prédikátor a kuruc háború előtt 4 évvel és itt is halt meg. Tallián Ignácné földesúri hatalmára hivatkozva foglalta el a templomot, amelyben csak énekeltek, de misét nem szolgáltattak. A prédikátor holmiját Talliánné kihordatta az utcára, de a reformátusok visszahordták. A helységben több református és evangélikus birtokos lakik és a református lakosok sem jobbágyai, sem bérlői Taliánnénak, a birtokosok földje több mint Talliánnéé. 	1759. máj.2.	magyar ny.	
499-516c	A dörögdi kálvinisták beadványa az alispánhoz. Leírják templomuk elfoglalását, a prédikátor holmijának kihordását, a templom visszafoglalását és kérik az alispán intézkedését, hogy tiltsa meg Tallián Ignácnénak a hatalmaskodást. Jelentést tesznek az uralkodónak.	1759. jan.12.	magyar ny.	
499-516d	Dörögd (Zala vm.) helység helv. hitvallású birtokosainak és lakosainak beadványa az uralkodóhoz. Márkus Péter prédikátorukat 100 forintra büntette a Htt., mert az evangélikusokat keresztelt, esketett és temetett. A vármegyei ügyész kétségbe vonta a dörögdiek szabad vallásgyakorlatát, pedig ez mindenkor megvolt, a kuruc időkben prédikátoruk együtt bújdosott a hívekkel. Leírják, hogy Tallián Ignácné földesasszony miként foglalta el templomukat, prédikátoruk holmiját kihordatta, melyet ők visszahordtak, s a templomot visszafoglalták. A Htt. a templomot lepecsételtette. A mellékelt vizsgálati jegyzőkönyvből nyilvánavaló szabad vallásgyakorlatuk és hogy templomukban nem szolgáltattak misét, de Talliánnénak sincs földesúri hatalma fölöttük. Kérik templomuk visszaadását.	1759. jún.11.	latin ny.	
517-531a	Dömjén Gergely levele Szatmári Györgyhöz fia külföldi útlevelének megszerzése ügyében és beadványai az uralkodóhoz, melyekben külföldi akadémiákra kér útlevelet a következő theológusok számára: Lukács István, Tarczali Mihály, Setét Mátyás, Őri Fábián Pál, Farkas István, Tóth Mihály, Fodor Ferenc, Somodi István, Pásztorai János. - Vécsei István és Sámuel a tiszántúli superintendens fiai, Kövér József, Szemessi Sámuel, Kaptzi István, Szappanos Mihály, Tóth Kabai József. - Erdélyiek: Hanka István, Herepei János, Pál László, Szűcs Pál, Bodoki József, Tordai Sámuel, gr. Teleki József és Ádám. 	dátum nélkül	latin ny.	
517-531b	A külföldi akadémiák jótéteményeinek jegyzéke Hollandiában és Sweizban.	dátum nélkül	latin ny.	
517-531c	Dömjén Gergely ágens beadványa az uralkodóhoz, melyben erdélyi református diákok számára útlevelet kér, hogy külföldi akadémiákra mehessenek.	1759. szept.23.	latin ny.	
531-532	Rosenfeld Mihály erdélyi kormányzósági tanácsos külföldi útlevelet kér fia számára, hogy tanulmányait tovább folytathassa.	1759. szept.23.	latin ny.	
533-545a	Berhida ( Veszprém vm.) helv. hitvallású lakosainak beadványa az uralkodóhoz. Berhida és Peremarton helv. hitvallású lakosainak közös volt a templomuk, prédikátoruk és iskolájuk. Midőn a két helység különvált, a templom, az iskola, prédikátor, paróchia a peremartoniaké lett, melyekt a veszprémi káptalan felbecsültetett. Ennek a berhidai helv. hitvallású lakosok ellentmondottak, mivel a paróchia berhidai területen fekszik. Prédikátor változás idején a berhidaiak Megyercsi András prédikátort hívták meg, helyezték el a paróchiában és jelentették ezt a berhidai földesuruknak. A káptalan nem fogadta el a prédikátort, jelentést tett az uralkodóhoz. Ennek következtében több rendbeli vizsgálat állott elő, mert kétségbe vonták a berhidai helv. hitvallású lakosok szabad vallásgyakorlati jogát. Kérik az uralkodót ennek elismerésére és biztosítására.	1759. nov.1.	latin ny.	
533-545b	Htt. rendelete, mellyel vizsgálatot rendel el a peremartoni, berhidai református vallásgyakorlatra, a berhidai református templom jogos használatára nézve.	1759. júl.3.	latin ny.	
533-545c	A veszprémi káptalan beadványa a Htt.-hoz. A Berhidára meghívott prédikátort a káptalannak mint földesúrnak nem jelentették, Peremartonon nincs szükség prédikátorra, tehát eltávolíttassék. A berhidai református templomot katholikusok építették, ezért kérik annak visszaadását. 	1759. jún.11.	latin ny.	
533-545d	Veszprém vármegye rendelkezése, mellyel kiküldi szolgabíróját, hogy a Htt. által elrendelt vizsgálatot a berhidai templomra és paróchiára vonatkozólag tartsa meg és a prédikátort tiltsa el a kijárástól.	1759. aug.12.	latin ny.	
533-545e	A berhidai, peremartoni, eössi, papkeszi községi előljárók és lakosok nyilatkozatai arról, hogy a református paróchia és templom nem peremarton, hanem berhidai területen fekszik.	1758-1759.	latin-magyar ny. 	
546-548	Rosenfeld N. kérvénye az uralkodóhoz. Útlevelet kér külföldre, hogy folytathassa tanulmányait, vagy a német, vagy a sweiczi akadémiákon.	dátum nélkül	latin ny.	
548	Giber János szebeni lakos útlevél kérvénye az uralkodóhoz, hogy külföldi akadémiákra mehessen.	dátum nélkül	latin ny.	
549-551a	Feljegyzés. Özv. Sepsi Mihály, csákberényi lakos katholikus apától és református anyától származott, de gyermekkorától fogva a református vallásban nevelkedett, eljegyezte Veres Annát, kinek szülei reformátusok voltak, de anyja 7 évvel ezelőtt a r. katholilkus vallásra tért. A veszprémi püspök megtiltotta összeesketésüket, mert megtagadták a r. katholikus vallásra való áttérésüket. Első kérvényükre az uralkodó engedélyét megkapták ugyan, a házasságkötést azonban nem tartották meg. Újból kérték az engedélyt, de a veszprémi püspök az 1756. aug.30-i kir. rendeletre való hivatkozással megakadályozta a házasságkötést. Megújítják kérésüket. 			
549-551b	Özv. Sepsi Mihály csákberényi helv. hitvallású lakos folyamodványa az uralkodóhoz, melyben előadja az előbbi feljegyzésben foglaltakat, engedélyt kér Veress Annával való házasságkötéséhez.	dátum nélkül	latin ny.	
551-553	Fülöpszállás (Kiskunság) helv. hitvallású lakosainak beadványa az uralkodóhoz. Engedélyt kaptak torony építésre, de úgy, hogy a torony csak egy öllel lehet magasabb a templom falánál. Arra kérik az uralkodót, hogy 7 öllel építhessék magasabbra.	dátum nélkül	latin ny.	
553	Schneider Ádám, Klosz Dániel, Artzt Márton aug. hitvallású szebeni diákok külföldi útlevelet kérnek, hogy Tübingában tanulhassanak.	1759. nov.14.	latin ny.	
554	Borosnyai Lukács Simon erdélyi református diák Sweizba kér útlevelet tanulmányainak folytatása végett.	1759. nov.22.	latin ny.	
554	Kovács László (kézdivásárhelyi) Hollandiába, Zágoni Gábor Sweizba, Istvándi János szintén Sweizba kér útlevelet, hogy az ottani akadémiákon tanulhassanak.	1760. júl.29.	latin ny.	
555-556	Keresztes (Borsod vm.) város helv. hitvallású lakosainak beadványa az uralkodóhoz, melyben templomuk kivővítésére kérnek engedélyt. Kérik, hogy Borsod vármegye által tartasson vizsgálatot, mely megállapíthassa, hogy a református lakosok száma mennyire megszaporodott és hogy mostani templomuk nem képes befogadni őket.	dátum nélkül	latin ny.	
557-560	Domokos Márton gondnoknak és a debreceni református kollégium tanárainak és igazgatóinak beadványa az uralkodóhoz. Engedélyt kérnek arra, hogy a kollégium diákjai ezután is járhassanak prédikálni és a kegyes jótevőktől adományokat gyűjteni.	dátum nélkül	latin ny. töredék	
560-563	Radvány község (Komárom vm.) helv. hitvallású lakosainak beadványa az uralkodóhoz. Midőn elhalt prédikátoruk helyett más prédikátort hoztak, földesuraik nem fogadták el, hanem a kir. táblára utasították őket. Arra kérik az uralkodót, hogy utasítsa földesuraikat az új prédikátor elismerésére. 	dátum nélkül	latin ny.	
564-566	Magyarálmos (Fehér vm.) helv. hitvallású lakosainak beadványa az uralkodóhoz. Mikor a törökök kiűzése után e helyen letelepedtek, az Eszterházy grófok elismerték szabad vallásgyakorlatukat. Most meghalt prédikátoruk, de a templomot is elvették és nem jelölnek ki más helyet, hogy új templomot építhessenek. Utasítsa földesurukat új hely kijelölésére, hogy felépíthessék templomukat.	dátum nélkül	latin ny.	
567	Kovásznai Sándor erdélyi helv. hitvallású diák a holland akadémiákra szándékozik menni. Útlevelet kér.	1760. júl.3.	latin ny.	
567-568	Kendeffi Elek beadványa az uralkodóhoz. A genfi akadémiára szándékozik menni. Útlevelet kér.	dátum nélkül	latin ny.	
568-569	Szatmári P. Mihály és Nagy Sámuel erdélyi helv. hitvallású diákok Sweizba szóló útlevelet kérnek. A genfi akadémián óhajtanak tanulni.	dátum nélkül	latin ny.	
569-570	Csát (Borsod vm.) helv. hitvallású birtokosok és lakosok folyamodványa az uralkodóhoz. Engedélyt kérnek arra, hogy új templomuk mellé kőből építhessenek tornyot.	1760. júl.13.	latin ny.	
571	Ismeretlen levele, valamelyik Excellenciáshoz, hogy a Hollandiába kiszállításra előirányzott borok vaspántos hordókban útrakészen vannak.	dátum nélkül	francia ny.	
572-573	Csepely község (Ung vm.) helv. hitvallású birtokosainak folyamodványa az uralkodóhoz. A vármegye megtiltotta templomuk kijavítását. Kérik, hogy az uralkodó engedélyezze.	1760. júl.17.	latin ny.	
573-578	Feljegyzés és vizsgálati jegyzőkönyv, melyből kitűnik, hogy a jászkiséri helv. hitvallású lakosok szabad vallásgyakorlata régi, a török idő alatt is megvolt. 1699-ben az egri püspök önhatalmúlag rendelt a helységbe plebánust, kit azonban az asszonyok rövidesen kiűztek. 1699 előtt és után mindeddig senki sem háborgatta őket. 	1760. jún.30.	magyar-latin ny.	
579-592a	Vizsgálati jegyzőkönyv. Tanuk vallják, hogy a magyarpolyáni (Veszprém vm.) reformátusok a dombon pusztán álló kápolna köveit is felhasználták templomuk építésénél, fából építve azt és szalmával befedve.	1757. nov.7.	latin ny.	
579-592b	Vizsgálati jegyzőkönyv. Tanuk vallják, a magyarpolyániak vallásgyakorlata emberemlékezet óta megvan. A most víz által megrongált kőtemplomban plebánus sohasem szolgált, hanem mindenkor prédikátor. A dombon álló puszta templom falai fennállottak, csak a fedele hiányzott. Prédikátorok voltak Pethő és Szombathi nevűek.	1758. jan.10.	magyar-latin ny.	
579-592c	Htt. rendelete Veszprém vármegyéhez. Vizsgálat tartassék, hogy mikor kezdődött a ref. vallásgyakorlat Magyarpolyánban. Hogyan és mikor épült fel a templom.	1757. szept.22.	latin ny.	
579-592d	Schaider Péter páter beadványa a Htt.-hoz, melyben kéri, hogy tiltsa el a Htt. a magyarpolyáni református lakosokat templomuk kijavításától. 	dátum nélkül	latin ny.	
579-592e	Veszprém vármegye rendelkezése, mellyel eltiltja a magyarpolyáni református templom kijavítását. Kiküldi a szolgabírót, az ügyészt, stb., hogy a helyzetről jegyzőkönyvet vegyenek fel, küldjék be a vármegyére, hogy ez felterjeszthesse véleményét a Htt.-hoz. 	1757. okt.5.	latin ny.	
592-595	A miskolci helv. és ág. hitvallású csizmadia céh-mesterek folyamodványa az uralkodóhoz. A céhszabályzathoz fűzött új záradékban foglalt kötelezettségek alóli feloldásukat, a záradék eltörlését kérik, azaz, hogy ne kényszerítsék őket lelkiismeretükkel ellenkező szertartásokra. Készek 1000 forintot lefizetni, ha az uralkodó feloldja őket.	dátum nélkül	latin ny.	
595-597	A pápai (Veszprém vm.) helv. hitvallású nemesek és lakosok kérvénye az uralkodóhoz. Megsürgetik az adászteveli templom kibővítése, az iskola magasabb osztályainak visszaállítása és a második lelkészi állás megszervezése iránt beadott kérvényük elintézését.	dátum nélkül	latin ny.	
598-606	Üres oldalak.			
607-618	A sárospataki református kollégium és néhai Dombrádi Kelemen András örökösei, valamint özvegye, Rőcsey Sára közötti per iratai. Az örökösök 1000 tallérral tartoznak a kollégiumnak. A kollégium vezetőségének megkeresésére Zemplén vármegye végrehajtja a követelést az örökösök tokaji szőlőin.	1756-1758.	latin-magyar ny. 	
619-642	Vizsgálati jegyzőkönyv a peremartoni – berhidai prédikátor szolgálatba állítására, a refmormátus templom felépítésére, illetve átalakítására vonatkozólag. A tanuk vallomásából kitűnik, hogy amidőn a veszprémi káptalan visszanyerte a kir. kúrián Peremarton helységet, a káptalan felbecsülte a református lakosok házait, azok felvéve a pénzt más helyre költöztek. A prédikátor önként ment el, aki a Berhidán levő templomban szolgált, mely templom róm. katholikus eredetű és a kuruc világ után tüntették el az oltárt és más katholikus jellegzetességeket. A berhidai ref. lakosok új prédikátort hoztak. Prédikátorok voltak: Bilkei János 1724-ben, akinek idejében alakították át a szószéket, Vásonyi Mihály prédikátor 1724 körül.  	1759. szept.7.	magyar-latin ny.	
642-654	Hiányzanak a lapok.			
655-656	Rudolff György beadványa az uralkodóhoz, melyben azt kéri, hogy Győr városában polgárjogot adományozzon neki.	dátum nélkül	latin ny.	
657-658	Lázár János gróf folyamodványa az uralkodóhoz. Javaslatot tesz, hogyan lehetne a kincstár jövedelmét Erdélyben növelni.	dátum nélkül	német ny.	
659-660	Kisújfalu és Bátorkeszi (Esztergom vm.) helv. hitvallású lakosainak folyamodványa az uralkodóhoz. Református vallású jegyzőjüket eltiltották az istentiszteletek tartásától, majd gyermekeik tanításától is és elrendelte a vármegye, hogy az eltávolítandó református jegyző helyett róm. katholikus vallású jegyzőt alkalmazzanak. Arra kérik az uralkodót, hogy református jegyzőjük lehessen, aki gyermekeiket taníthatja.	dátum nélkül	latin ny.	
660-661	Kertész Zsuzsanna, Szénás János jegyese aranyosi lakos beadványa az uralkodóhoz. Szunyogh János református prédikátor megtagadta összeesketésüket azzal az indoklással, mert vegyes vallásúak, ugyanis Kertész Zsuzsanna anyja róm. katholikus vallású és az esztergomi káptalanhoz utasította őket, hogy felmentést kérjenek. Anyja azonban sohasem volt katholikus. A felmentést nem kapta meg. Az 1731-i rendeletre való hivatkozással engedélyt kér arra, hogy őket a helybeli református prédikátor eskethesse össze, mivel vőlegényével azonos református vallású.	dátum nélkül	latin ny.	
661-669	A debreceni református kollégium professzorainak beadványa Debrecen város előljáróságához. A Htt. azzal vádolta meg őket, hogy adományok gyűjtésére és az ünnepeken való szolgálatra diákokat küldenek ki. Emlékiratukban kifejtik ez ősi szokás jelentőségét és szükségességét. Arra kérik a város előljáróságát, hogy hasson oda a Htt.-nál, hogy a gyűjtést és a diákok prédikálását továbbra is engedélyezze az uralkodó.	1759. nov.26.	latin ny.	
669	Aba (Fehér vm.) helység református vallású lakosainak beadványa a Htt.-hoz. Romladozó templomuk kijavítására kérnek engedélyt. Az uralkodó utasította a vármegyét véleménye beküldésére. Ha ez beküldetett és a Htt. nem adhat maga engedélyt, terjessze kérvényüket az uralkodó elé, hogy engedélyt kapjanak a kijavításra.	dátum nélkül	latin ny.	
670	Ifj. gr. Teleki Sámuel folyamodványa az uralkodóhoz. Sweizba, Franciaországba és Hollandiába szóló útlevelet kér.	dátum nélkül	latin ny.	
671-674	Hunyadi másként Búzás András (erdélyi) helv. hitvallású prédikátor folyamodványa az uralkodóhoz. Reviczky Jánosné szül. Perényi Rozália bárónő elfogatta és Nádudvaron börtönbe záratta, ládáit lepecsételtette, mert az állítja, hogy a jobbágya, holott ő nemes ember. Kéri az uralkodó segítségét és szabadon bocsátását.  	dátum nélkül	latin ny.	
675-678	Sepsi Mihály és Veres Ilona házasságkötési engedélyt kérő iratai: A veszprémi káptalan véleményezése, hogy az ügy elintézése a püspökre tartozik, Padányi Bíró Márton veszprémi püspök levele, mely szerint a kérvényezők várjanak az uralkodó döntésére, s egyben megtiltja, hogy a házasságot akár a plebánus, akár a prédikátor addig megköthesse. A kérvényezők beadványa a káptalanhoz és a püspökhöz, melyekben kérik az uralkodó engedélyének a kiadását. 	1758.	magyar ny.	
679-690a	Feljegyzés. A fokszabadi (Veszprém vm.) református lakosok engedélyt kaptak arra, hogy templomukat kijavíthatják, de mivel vastagabb karókat használtak és sövény helyett léceket szegeztek fel a templom oldalfalaira és ezt sározták be, le kellett bontani. Újraépítették, de az ács néhány új szarufát tett fel a tetőre, ami miatt nemcsak letiltották az építést, hanem vizsgálatot indítottak a vallásgyakorlatukra nézve is. Vallásgyakorlatuk régi és háborítatlan volt a kuruc időkig, amikor cca 1700-ban kiűzetett a prédikátoruk és a plebánust állították be, aki két évig működött itt. Az akkori templom leégett. A plebánus kimenetele után prédikátort hoztak, új templomot építettek közel a régi templomhoz. Ezt a templomot, amelyben plebánus sohasem szolgált, javítják ki most. Katholikus nagyon kevés van a faluban. - Nagy István prédikátor. Hátlapon: a parochiális terményeket a veszprémi püspök megkilencedelteti és megtizedelteti, sőt a prédikátor részére nem akar a tiszttartó földet adni.	1759. jún.16.		
679-690b	Szolgabírói jelentés a fokszabadi református templom méreteiről és anyagáról.	1758. nov.21.	latin ny.	
679-690c	A fokszabadi református lakosok összeírása családfők szerint.	dátum n.	latin ny.	
691-698a	Feljegyzések arról, hogy Reviczky János ezredes felesége, Perényi Rozália miként fogatta el saját házában Sápon, Hunyadi Búzás András református prédikátort, pecsételtette le ládáit és vitette el Nádudvarra, ahol börtönbe vetette azzal az indoklással, hogy a prédikátor az ő jobbágya, holott nemes ember.	dátum nélkül	latin ny.	
691-698b	Hunyadi Búzás András református prédikátor folyamodványa az uralkodóhoz. Leírja, hogy Perényi Rozália bárónő Reviczky Jánosné elfogatta mint jobbágyát, börtönbe záratta. Milyen feltételek mellett lenne hajlandó kibocsátani. Kéri az uralkodó igazságos rendelkezését, szabadonbocsátását.  	dátum nélkül	latin ny.	
699-706	Debrecen város előljáróságának felterjesztése a kir. kamarához és kimutatásai a város előljáróinak, tisztviselőinek és alkalmazottainak fizetéséről.	1760. 	latin ny.	
707-714	Debrecen város előljáróinak folyamodványa a Htt.-hoz. Felterjesztésükben előadott indokaiknál fogva kérik, hogy szabadíttassanak meg a tokaji és a többi görög kereskedők azon erőszakoskodásaiktól, hogy őket a városukba bebocsássák, különösen azoktól, akik már 9 éve állandóan zaklatják kérvényeikkel és panaszaikkal az uralkodót és azok a kereskedők, akiknek feleségük Törökországban élnek, csak török árut árulhassanak.	1759. nov.2.	latin ny.	
715-718	Mocs és Bucs (Esztergom vm.) helységek helv. hitvallású lakosainak kérvénye az uralkodóhoz. A mocsiaknak 1711-ig templomuk, prédikátoruk és iskolatanítójuk volt. Ekkor templomukat elfoglalták, prédikátorukat elűzték. Azóta egy fatemplomban a tanító végezte az istentiszteletet, tanította a gyermekeket és egyúttal ellátta a jegyzői teendőket is. 1753-ban tanítójukat elűzték és katholikus jegyzőt küldtek rájuk, akinek alig tudják hasznát venni. Kérik az uralkodót, hogy engedje meg nekik a tanítótartást. Mocsnak is volt prédikátora és tanítója. A prédikátort a Rákóczi háborúk után elűzték, tanítójukat pedig 1753-ban. Róm. katholikus tanítót, illetve jegyzőt állítottak be. Mindkét helység arra kéri az uralkodót, engedélyezze meg nekik, hogy tanítót tarthassanak.   	dátum nélkül	latin ny.	
719	Pápa helv. hitvallású lakosainak folyamodványa az uralkodóhoz. Sürgetés arra a kérvényükre vonatkozóan, melyben iskolájuk magasabb osztályai működésének és a második prédikátori állásnak a megengedését kérik. Kérik megsürgetni földesurukat, hogy véleményét mielőbb küldje be.	1759. nov.29.	latin ny.	
720-721	Varga Mihály bálványosi (Sümeg vm.) lakos és kovács kérvénye az uralkodóhoz. 1757-ben eljegyezte Döme Gergely szárszói lakos leányát. A szóládi plebános megtiltotta a házasságkötést. Ugyanígy a veszprémi káptalan is azzal is azzal az indokolással, hogy jegyesének az apja néhány évvel ezelőtt katholikussá lett, holott a lánya és a többi gyermek is megmaradt a református vallásban. Engedje meg az uralkodó, hogy házasságát a saját hitvallású prédikátora előtt köthessék meg.	1759. dec.31.	latin ny.	
721-723	Debrecen város előljáróságának beadványa az uralkodóhoz. A Szabolcs vármegyében fekvő Máta községbeli malom perének iratait felülvizsgálás végett küldesse át az uralkodó a megyérő a kir. táblára.	dátum nélkül	latin ny.	
723-725	A felsőgagyi (Abaúj vm.) helv. hitvallású gyülekezet levele az ágenshez. Templomuk elvétele után prédikátoruk Csenyétére költözött át és onnan járt át Felsőgagyra istentiszteletet tartani. Az új plebánus megtiltotta ezt. Földesasszonyuk kérésére kijelentette a plebánus, hogy csak becsületének bírái előtt megtartása végett cselekedett így. Másnap a plebánus becsalta a prédikátort a plebániára, ahol fogva tartotta és kötelezvényt erőszakolt ki tőle, hogy nem fog átjárni Felsőgagyra. Kérik az ágenst, járjon el ez ügyben az uralkodónál.	1759. márc.28.	magyar ny.	
725-726	Debrecen város előljáróságának beadványa a Kamara igazgatóságához. Jelentés annak a 3393 forint 18 dénárnyi pénztári hátraléknak a kiegyenlítéséről, mely Veresmarti János és Baranyi Sámuel városi pénztárosok 1741. évi számadásában jelentkezett.	1758. júl.8.	latin ny.	
727-730	Ugyanaz mint a 475-478. oldalakon levő irat.			
731-734	A tatai (Veszprém vm.) r. katholikus és református ág. hitv. adófizető lakosok összeírása.	dátum nélkül	latin ny.	
735-736	Fülöpszállás (Kiskun-kerület) helv. hitv. lakosainak beadványa az uralkodóhoz. Engedélyt kérnek arra, hogy kő (tégla) -ből építhessék fel tornyukat. 	dátum nélkül	latin ny.	
739-742	A Htt. 2 rendelete Veszprém vármegyéhez. Megerősíti a szentgáli lakosok ama kiváltságát, hogy helységükben rajtuk kívül mások, idegenek, jövevények ne birtokolhassanak.	1747. máj.7. 1750. júl.23.	latin ny.	
743-746	Draveczky László beadványa az uralkodóhoz. Az Eödönffy-féle birtok megvétele körül nehézségei keletkeztek, miután elkobzott birtok. Kéri az uralkodót olyan rendelkezés kiadására, hogy a kir. ügyész által ne legyen gátolva birtok megvételében.	dátum nélkül	latin ny.	
747-750	Korda György br. 2 beadványa az uralkodóhoz. Belső titkos tanácsossá való kinevezését kéri. Az egyik kérvény német, a másik kérvény latin.	dátum nélkül	német, latin ny.	
751-764a	Hódossy János nemességét igazoló iratok. Kivonat Szabolcs vm. jegyzőkönyvéből. Hódossy Gáspár Tolna vármegyei táblabíró és ügyész tiltakozása, hogy Hódossy János jogtalanul használja a Hódossy nevet, Hódossy János ellentiltakozása és előterjeszti a Hódossy famíliai nemességét igazoló, s az 1616-ból származó iratot. Hódossy János beadványa Szabolcs vármegyéhez, melyben nemessége igazolását kéri. Szabolcs vármegye igazolólevele 1738-ból, melyben igazolja a beküldött hiteles iratok alapján Hódossy János nemességét.  			
751-764b	Hódossy János levelei a Pozsony megyei Hodosban élő Hódossy örökösökkel, akik arra kérik, hogy a Hódossy, másként Bernóth családnak Pozsony vármegyei Hodosban fekvő birtokaira vonatkozó és nála levő iratokat küldje el nekik, mert a család leányági örökösei el akarják foglalni birtokaikat.	1720. 	magyar ny.	
764-770	Hiányzanak az iratok.			
771-774	Kivonatok Ung vármegye jegyzőkönyvéből.			
771-774a	Csepely, Kapos, Budaháza és Verbőcz ref. lakosainak folyamodványa Ung vármegyéhez. Templomuk roskadozik és új templomot szeretnének építeni. Mielőtt beadnák kérvényüket az uralkodóhoz, arra kérik a vm.-t, hogy vizsgálatassa meg templomuk méreteit.	1759. júl.9.	latin ny.	
771-774b	Ung vármegye kiküldötteinek jelentése a csepelyi templom állapotáról és méreteiről. Romladozó állapota miatt életveszélyes belejárni és szükséges újat építeni.	1759. júl.17.	latin ny.	
775-778	Korda György báró folyamodványa az uralkodóhoz. Id. Korda Zsigmond báró hagyatéka fölött per keletkezett az örökösök között. Utasítsa az uralkodó az erdélyi kormányzóságot, hogy halogatás nélkül hozzon ítéletet és ne tegye át más bíróság elé.	dátum nélkül	latin ny.	
779-782	Feljegyzés Bethlen gróf (József fia) hivatkozva ősei és saját érdemeire, kéri alezredessé való kinevezését. 	dátum nélkül	latin ny.	
783-786	Kivonat Debrecen város jegyzőkönyvéből 1746. febr.11-ről. Rendelkezések arról, hogy a kereskedő céhen kívül álló kereskedők csak a vásárok napjain árulhatnak, s mi legyen a sorsa a rendelkezés ellenére behozott áruknak. A kivonatot kiadták.	1759. febr.15.	latin-magyar ny. 	
787-794	A kérvények beadóinak névjegyzéke.